title: Tuote- ja pakkausmerkinnät

text: Merkinnän historian alkua ajankohtaa ei voida täsmentää. Vanhimmat merkintään liittyvät historian tiedot yltävät kivikauteen, jolloin ihminen merkitsi reviirinsä näkyvällä tavalla. Kupari ja pronssi kaudella ihminen keksi kaiverrus- ja polttomerkinnän. Sillä yksilöitiin keramiikkaa, kiveä, nahkaa sekä puuta. Useimmat mm. hopeaseppien leimamerkinnät juontavat juurensa jo tuolta ajalta. Kirjapainotekniikan keksimisen jälkeen syntyi leimasin. Usein se oli sinetti tai taskussa kannettava leimasin, jolla yksilöitiin esineitä tai asiapapereita. Merkintä kehittyi myöhemmin Teollistuvan yhteiskunnan aikana 1700-1800 luvuilla, jolloin mukaan liitettiin mekaniikkaa. Myöhemmin 1900-luvulla mukaan tuli sähköistä automatiikkaa. 2000-luku on tuonut mukaan elektronisen merkinnän eri muodoissa.


title: Tuote- ja pakkausmerkinnät

text: Merkintätekniikoilla siirretään tuotteisiin haluttu vaihtuva informaatio. Merkintä tekniikka määräytyy materiaalin, merkintämäärien, kustannustehokkuuden tai muun määräävän tekijän mukaan.


title: Tuote- ja pakkausmerkinnät

text: Koodimerkintä on suuren informaatio määrän pakkaamista tiiviimpään muotoon.


title: Hart’s War

text: Hart’s War on vuonna 2002 ensi-iltansa saanut toiseen maailmansotaan sijoittuva sotaelokuva, joka perustuu John Katzenbachin romaaniin. Elokuvan pääosia esittävät Bruce Willis, Colin Farrell, Terrence Howard, Cole Hauser, Marcel Iureş, Linus Roache, Vicellous Reon Shannon, Maury Sterling ja Sam Jaeger. Elokuvan on ohjannut Gregory Hoblit. Elokuvassa on pieni viittaus Ardennien taisteluun ja sotavankeihin. Elokuva ei menestynyt taloudellisesti.


title: Kronwall

text: Kronwall tai Kronvall on muun muassa seuraavien henkilöiden sukunimi:


title: Etelä-Korean talous

text: Etelä-Korean talous on maailman 15. suurin ja Aasian neljänneksi suurin Japanin, Kiinan ja Intian jälkeen. Yhtenä "Aasian taloustiikereistä" se on saanut aikaan nopeaa, vientivetoista talouskasvua, mikä on ollut jyrkässä kontrastissa Korean demokraattisen kansantasavallan Neuvostoliiton hajoamisen jälkeen jumiutuneeseen talouteen. Korean tasavallan bruttokansantuote henkeä kohti on nyt noin 14 kertaa suurempi kuin Korean demokraattisessa kansantasavallassa. Vienti suuntautuu ennen kaikkea Kiinaan, Yhdysvaltoihin ja Japaniin. Tuontia on samoista maista ja lisäksi Saudi-Arabiasta ja Australiasta.


title: Etelä-Korean talous

text: Etelä-Korean merkittävimmät luonnonvarat ovat kivihiili, grafiitti, volframi, molybdeeni ja lyijy sekä vesivoimapotentiaali. Etelä-Korean teollisuuden merkittävimmät tuotteet ovat elektroniikka, autot, kemikaalit, laivat ja teräs. Merkittävää toimintaa on myös tietoliikenteen alalla. Maan teollinen tuotanto kasvoi vuonna 2010 16,6 %.


title: Etelä-Korean talous

text: Etelä-Korean tärkeimmät viljelystuotteet ovat riisi, juurekset, ohra, vihannekset ja hedelmät. Karjatuotannon tärkeimmät tuotteet ovat nautakarja, siat, kanat, maito ja munat. Lisäksi maassa harjoitetaan kalastusta.


title: Etelä-Korean talous

text: 1950-luvulla maa oli yksi Aasian köyhimmistä maista. Toisen maailmansodan päätyttyä maa peri siirtomaatalouden, joka oli suunniteltu lähes ainoastaan Japanin laajentumispolitiikkaa varten. Suuri osa maan infrastruktuurista tuhoutui vuosina 1950–1953 käydyssä Korean sodassa, ja sodan jälkeen maa jäi riippuvaiseksi Yhdysvaltain antamasta taloudellisesta avusta.


title: Etelä-Korean talous

text: Kenraali Park Chung-heen sotilasvallankaappauksen jälkeen vuonna 1962 Korean tasavalta aloitti sarjan kunnianhimoisia viisivuotissuunnitelmia taloutensa kehittämiseksi. Talouden painopiste siirtyi ulkomaankauppaan Japanin-suhteiden normalisoinnin myötä vuonna 1965, mitä seurasi investointi- ja kauppabuumi. Nopea laajentuminen ensin kevyeen ja sitten raskaaseen teollisuuteen seurasi 1960- ja 1970-luvuilla. Tänä ajanjaksona maan talous kasvoi keskimäärin 8,6 % vuodessa. Valtavaa kasvua on usein kutsuttu "Han-joen ihmeeksi", Han-joen ollessa maan pääkaupungin Soulin läpi virtaava joki. 1980- ja 1990-luvuilla talouden kasvu jatkui maan muuntautuessa pääasiassa tekstiilien ja kenkien viejästä tärkeäksi autojen, elektroniikan, laivojen ja teräksen sekä myöhemmin korkeateknologisten laitteiden kuten näyttöjen, matkapuhelinten ja puolijohteiden valmistajaksi.


title: Etelä-Korean talous

text: Eteläkorealainen malli, jossa suurien ja kansainvälisesti kilpailukykyisten yhtiöiden kasvua tuetaan vero- ja rahoituspolitiikan avulla, johti sukujen kontrolloimien valtavien konglomeraattien syntyyn. Nämä yhtiöt, jotka tunnetaan nimellä chaebol, kukoistivat Parkin hallinnon aikana. Joistain yhtiöistä, kuten Hyundaista, Samsungista, Daewoosta ja LG:stä tuli kansainvälisiä suuryrityksiä. Nykyään maa on näiden avulla noussut maailmantalouden biljoonaluokkaan, ja sen bruttokansantuote on 1 180 miljardia dollaria.


title: Etelä-Korean talous

text: Vuoden 1997 Aasian talouskriisin jälkeen maan talouselämä on muuttunut kuitenkin huomattavasti massiivisten konkurssien ja hallituksen tekemien uudistusten myötä. Kriisi paljasti maan taloudessa pitkäaikaisia heikkouksia, kuten valtavat ulkomaiset lainat ja kurittoman taloussektorin. Nämä johtivat kahteen suureen talouden uudelleenjärjestelyyn, ensin vuonna 1997 ja toisen kerran vuonna 1999 Daewoon romahdettua.


title: Etelä-Korean talous

text: Maa selvisi vuosien 1997-1998 Aasian talouskriisistä Maailmanpankin tuella, mutta vuoden 2008 maailmanlaajuinen lama pysäytti Koreankin talouskasvun.


title: Lehtiniemen kartano

text: Lehtiniemen kartano eli Lehtiniemen tila on Savonlinnassa sijaitseva historiallinen kartano, jonka juuret juontuvat ainakin 1600-luvulle. Sen haltija oli silloin juuri aateloitu ratsumies Jöran Olofsson Pistolekors (alun perin Yrjö Olavinpoika Scott). Pistolekorsin suku piti kartanoa hallussaan 1800-luvun alkupuolelle. Suvun hallussa oli tuolloin useita muitakin seudun kartanoita. Eversti Johan Bartramista tuli Lehtiniemen asukas 1855, mutta hän kuoli jo 1865. Tilan osti everstiluutnantti Konstantin Lönneström, joka oli Bartamin seuraajana tutkinut Saimaan vesiväyliä.


title: Lehtiniemen kartano

text: Lönneströmin tytär Alma avioitui 1875 kapteeni Nils Henrik Weckmanin kanssa, joka rakensi vaimolleen 1800-luvun lopulla Lehtiniemestä lohkaistulle alueelle Rauhalinnan, jossa hän kuoli vuonna 1906.


title: Lehtiniemen kartano

text: 1900-luvun alussa tilan omistaja oli Maanviljelysseura, joka lahjoitti sen valtiolle vuonna 1928. Sinne perustettiin emäntäkoulu, josta myöhemmin tuli kotitalousoppilaitos. Tilan osti Veikko Heinonen 2007 ja koulu lakkautettiin 2008. Heinonen omistaa myös Rauhalinnan ja aloitti molemmissa majoitustoiminnan.


title: Lehtiniemen kartano

text: Vuoden 2015 marraskuussa Lehtiniemessä aloitti turvapaikanhakijoiden vastaanottokeskus, johon mahtui noin 240 turvapaikanhakijaa. Kartanorakennuksessa oli vastaanottokeskuksen toimisto. Turvapaikanhakijat majoitettiin alueen muihin rakennuksiin.


title: Lehtiniemen kartano

text: Maahanmuuttovirasto ilmoitti 28.12.2016 Savonlinnan vastaanottokeskuksen sulkemisesta 30.6.2017 mennessä, mikä tarkoitti myös Lehtiniemen yksikön sulkemista. Viimeiset turvapaikanhakijat kuljetettiin muihin yksiköihin 09.06.2017. Vastaanottokeskuksen johtajan Janne Sairasen mukaan Savonlinnan vastaanottokeskus oli poikkeuksellisen rauhallinen.


title: Lehtiniemen kartano

text: Vuoden 2018 joulukuussa Lehtiniemen tila tuli huutokauppasivustolle myyntiin ulosmitattuna. Veikko Heinonen kertoi taloudellisten vaikeuksien ja ulosoton syistä sanomalehti Itä-Savossa 27.12.2018. Huutokauppa päättyi 13.1.2019. Korkeimman tarjouksen 107 999 € teki Savonlinnan kaupunki, mutta pantinhaltija hylkäsi tarjouksen. Toinen huutokauppa päättyi 23.1.2019, jolloin pantinhaltija hyväksyi Savonlinnan kaupungin jättämän korkeimman tarjouksen 156 000 €.


title: KNM Kiel (1809)

text: KNM Kiel valmistui Tanskan kuninkaallisen laivaston prikinä 1800-luvun alussa. Se pohjautui laivastoarkkitehti Ernst Stiboltin suunnittelemiin Lougen-luokan prikeihin, ja se laskettiin vesille 22. helmikuuta 1809. Alus palveli Tanskan laivastossa vuoteen 1814, jolloin se siirrettiin Norjan laivastolle.


title: KNM Kiel (1809)

text: "KDM Langeland", "KDM Lügum" ja "KDM Kiel" kohtasivat 31. heinäkuuta 1811 Britannian kuninkaallisen laivaston "HMS Brev Dragerenin" ja "HMS Algerinen" Norjan rannikolla. Alivoimaiset brittialukset nostivat purjeet ja aloittivat paon, jonka aikana kummankin brittialuksen miehistöstä sai surmansa yksi mies ja lisäksi "HMS Brev Dragenin" miehistöstä kolme haavoittui.


title: KNM Kiel (1809)

text: Englannin kuninkaallinen laivasto valtasi aluksen 1812 Lyngørin taistelussa, mutta aluksen miehistö valtasi aluksensa takaisin 6. heinäkuuta.


title: KNM Kiel (1809)

text: Kielin sopimuksen perusteella Norja irtautui Tanskasta, jolloin "KDM Kiel" siirrettiin 1814 Norjan laivastolle. Alus säilytti kuitenkin nimensä.


title: Urheilukatu 2 (televisio-ohjelma)

text: Urheilukatu 2 on Yle TV2:n urheiluaiheinen makasiiniohjelma, jota alettiin esittää tammikuussa 2012. Ohjelman juontajia ovat Kaj Kunnas, Inka Henelius, Kristiina Kekäläinen, Riikka Smolander ja Jussi Jäkälä. Ohjelma alkoi Yle TV2:lla 15. tammikuuta 2012. Siinä käsitellään urheilun ajankohtaista elämää, ihmisiä ja tuoreimpia ilmiöitä. Jaksoissa käydään vierailemassa urheilijoiden luona ja tutustumassa heidän arkeensa. "Kunnaksen Kärki" -osiossa Kaj Kunnas nostaa esiin urheilun puheenaiheita. "Testiryhmässä" toimittajat kokeilevat eri urheilulajeja.


title: Malaika Arora

text: Malaika Arora (s. 23. lokakuuta 1973), myös Malaika Arora Khan, on intialainen malli, näyttelijä ja televisiopersoona. Hänet tunnetaan varsinkin esiintymisistään Bollywood-elokuvien tanssinumeroissa. Arora perusti aviomiehensä kanssa elokuvatuotantoyhtiö Arbaaz Khan Productionsin vuonna 2008.


title: Malaika Arora

text: Malaika Arora on näyttelijä Amrita Aroran sisar. He ovat katolilaisia. Arora meni naimisiin näyttelijä Arbaaz Khanin kanssa vuonna 1998. Heidän poikansa Arhaan syntyi vuonna 2003.


title: Lemmen pelisäännöt

text: Lemmen pelisäännöt () on yhdysvaltalainen vuonna 2003 ABC Family -televisiokanavalla ensiesitetty romanttinen komedia, jonka on ohjannut Douglas Barr. Elokuvan päähenkilö on Carly Popen esittämä Melissa ”Mel” Rochester, joka saa aikuisena tilaisuuden maksaa kalavelat hänet kouluaikoina ilkeästi nolanneelle vanhalle ihastukselleen Drew’lle (Brian Austin Green).


title: Mongolian vaakuna

text: Mongolian vaakuna otettiin käyttöön 25. maaliskuuta 1992 kommunistihallinnon romahdettua. Siinä on paljon buddhalaisia symboleja, kuten dharmanrengas ja lootuksenkukka.


title: Rimantas Norvila

text: Rimantas Norvila (s. 2. joulukuuta 1957) on liettualainen roomalaiskatolinen piispa. Hänet vihittiin papiksi Kaunasin arkkihiippakuntaan 24. helmikuuta 1991 ja nimitettiin sen vihkipiispaksi sekä Castrumin titulaaripiispaksi 28. toukokuuta 1997. Piispaksi vihkiminen seurasi 29. kesäkuuta. Pääkonsekraattorina toimi Sigitas Tamkevičius, jota avustivat Audrys Juozas Bačkis ja Vladas Michelevičius.


title: Rimantas Norvila

text: Norvila sai nimityksen Vilkaviškisin hiippakunnan piispaksi 5. tammikuuta 2002.


title: Perttula (Nurmijärvi)

text: Perttula () on kylä, joka sijaitsee Nurmijärvellä. Kylästä on matkaa kirkonkylälle noin seitsemän kilometriä ja Klaukkalaan noin kahdeksan kilometriä. Kylän halkaisee kahteen osaan Lopentie, joka kuuluu kunnan vilkkaimmin liikennöityihin tiestöihin. Kylällä on aktiivista harrastustoimintaa: mm. paikallinen Nuorisoseura järjestää lapsille sählyvuoroja, ratsastusyritykset tarjoavat erilaisia hevosiin liittyviä palveluita. Perttulassa on myös vapaaehtoinen palokunta jossa on nuorille oma ryhmä (10v ylöspäin) se toimii aktiivisesti koulu aikoina keskiviikkoiltana kello 18-20. Perttula on elinkeinorakenteeltaan maatalouteen keskittynyt, maiseman muodostavatkin kumpuilevat peltoalueet. Perttulan, Uotilan ja Numlahden välissä sijaitsi aikoinaan nyttemmin pelloksi kuivatettu Kuhajärvi, jota 1830–1850-luvuilla kuivatettiin ensin osittain, sitten 1920–1940-luvulla kokonaan. Perttulassa ei varsinaisesti ole omaa koulua, vaan koulua käydään naapurikylässä Uotilan koulussa, tosin Perttulaan kuuluvalla Sahamäellä sijaitsee yksi Keski-Uudenmaan koulutuskuntayhtymä Keudan kampuksista.


title: Perttula (Nurmijärvi)

text: Perttula on toinen Nurmijärvelle perustetuista kahdesta vesiosuuskunnista (toisen ollessa Nummimäki) ja se kattaa peräti 200 kiinteistöä.


title: Zhou Youguang

text: Zhou Youguang (; 13. tammikuuta 1906 Changzhou – 14. tammikuuta 2017) oli kiinalainen kielitieteilijä, jota usein sanotaan ”pinyinin isäksi”. Pinyin on Kiinan virallinen mandariinikiinan siirtokirjoitusjärjestelmä.


title: Zhou Youguang

text: Zhou kirjoittautui 1923 Shanghain Saint John’s Universityyn, suoritti siellä taloustieteiden tutkinnon ja opiskeli sivuaineena lingvistiikkaa. Hän lähti pois vuoden 1925 toukokuun 30. liikkeen aikana ja siirtyi lyhytikäiseen Guanghuan yliopistoon, josta hän valmistui 1927. Zhou oli vaihto-opiskelijana Japanissa ja työskenteli uransa alussa pankkivirkailijana ja ekonomistina ulkomailla (lähinnä New Yorkissa) kiinalaisen pankin lähettämänä, mutta palasi Shanghaihin 1949, jolloin Kiinan kansantasavalta perustettiin, ja työskenteli yliopiston opettajana.


title: Zhou Youguang

text: Zhou nimettiin 1955 johtamaan lukutaidon lisäämiseksi perustettua kiinan kielen uudistamiskomiteaa, mikä todennäköisesti oli hänen pelastuksensa, kun taloustiede ei ollut vallanpitäjien suosiossa. Samaan aikaan perustettiin myös komiteoita, jotka laativat yksinkertaisemmat kiinan kirjoitusmerkit, huolehtimaan mandariinikiinan julistamisesta koko maan viralliseksi kieleksi, mutta Zhoun komitea huolehti siirtokirjoituksen kehittämisestä siten, että kirjoitus noudattaisi kiinan kirjoitusmerkkien ääntämystä. Zhoun mukaan työhön meni kolme vuotta täysipäiväistä työtä. Pinyin määrättiin viralliseksi siirtokirjoitusjärjestelmäksi 1958, joskin se oli silloin kuten nykyisinkin vain ääntämisohje, eikä se korvaa kirjoitusjärjestelmää.


title: Zhou Youguang

text: Kulttuurivallankumouksen aikana Zhou joutui yli kahdeksi vuodeksi työleirille maaseudulle ”uudelleenkoulutettavaksi”, kuten suuri osa älymystöä siihen aikaan.


title: Zhou Youguang

text: Vuodesta 1980 alkaen Zhou käänsi Liu Zunqin ja Chien Wei-zangin kanssa "Encyclopedia Britannicaa" kiinaksi ja sai siitä hyvästä lempinimen ”Encyclopedia Zhou”. Zhou jatkoi pinyinin laatimisen jälkeen kirjoittamista ja julkaisutoimintaa. Esimerkiksi hänen kirjansa "Zhongguo Yuwen de Shidai Yanjin" 中国语文的时代演进 on kääntänyt englanniksi Zhang Liqing, ja se julkaistiin 2003 nimellä "The Historical Evolution of Chinese Languages and Scripts". Hän kirjoitti 44 kirjaa, niistä vuoden 2000 jälkeen kymmenen, joista osa on kielletty Kiinassa. Vanhoilla päivillään hän ryhtyi poliittisten uudistusten puolestapuhujaksi ja arvosteli yhä enemmän puolueen hyökkäyksiä perinteistä kiinalaista kulttuuria kohtaan.


title: Zhou Youguang

text: Zhou avioitui 1933 Zhang Yunhen kanssa, joka kuoli 2002. Pariskunta sai kaksi lasta, pojan ja tyttären, joka kuoli kuusivuotiaana.


title: Razak Boukari

text: Abdoulrazak Boukari (s. 25. huhtikuuta 1987 Lomé, Togo) on togolainen jalkapalloilija, joka edustaa Ranskan pääsarjassa Stade Rennais'ta. Pelipaikaltaan Mani on laitahyökkääjä. Hänellä on myös Ranskan kansalaisuus.


title: Razak Boukari

text: Boukari aloitti jalkapalloilun Ranskassa muutettuaan jo nuorena Togosta. Hän vietti ensimmäiset kaksi kautta Ligue 2:ssa Châteauroux'ssa. Parhaimmillaan Boukari teki ensimmäisellä kaudellaan viisi maalia. Kesällä 2006 hän siirtyi RC Lensiin ja pelasi siirron myötä ensimmäistä kertaa Ranskan pääsarjassa 5. elokuuta 2008 Troyesia vastaan. Avausmaalinsa Boukari teki kuitenkin vasta kaudella 2009–2010 kotiottelussa Auxerrea vastaan.


title: Razak Boukari

text: Tammikuussa 2011 Boukari siirtyi Stade Rennaisiin.


title: Razak Boukari

text: Boukari edusti nuorten tasolla Ranskan alle 21-vuotiaiden maajoukkuetta yhden ottelun verran vuonna 2006. Sittemmin heinäkuussa 2010 hän ilmoitti jatkossa edustavansa synnyinmaataan Togon maajoukkuetta.


title: Ruperto Cruz Santos

text: Ruperto Cruz Santos (s. 30. lokakuuta 1957) on filippiiniläinen roomalaiskatolinen piispa. Hänet vihittiin papiksi Manilan arkkihiippakuntaan 10. syyskuuta 1983 ja nimitettiin Balangan hiippakunnan piispaksi 1. huhtikuuta 2010. Piispaksi vihkiminen seurasi 24. kesäkuuta. Pääkonsekraattorina toimi Gaudencio Borbon Rosales, jota avustivat Ricardo Vidal ja Edward Joseph Adams. Cruz Santos asetettiin virkaansa 8. heinäkuuta.


title: Magos, espadas y rosas

text: Magos, espadas y rosas on metalliyhtye Rata Blancan toinen albumi, joka ilmestyi vuonna 1990. Yhtye teki tuona vuonna läpimurron.


title: Monmouthin taistelu

text: Monmouthin taistelu () oli yksi Yhdysvaltain vapaussodan taisteluista. Se käytiin 28. kesäkuuta 1778 kenraali George Washingtonin komentaman Siirtokuntien armeijan ja kenraaliluutnantti Henry Clintonin joukkojen välillä. Taistelu alkoi Washingtonin hyökätessä Clintonin vetäytyviä joukkoja vastaan. Taistelu päättyi ratkaisemattomana, mutta se toi ajan mittaan etua siirtokunnille.


title: Vaeltajat (heimo)

text: Vaeltajat (Emmelichthyidae) on ahvenkaloihin kuuluva kalaheimo. Heimon lajeja tavataan kaikista valtameristä lämpimistä vesistä.


title: Vaeltajat (heimo)

text: Vaeltajien heimoon kuuluu 15 lajia, jotka jaetaan kolmeen sukuun. Ruumiinrakenteeltaan ne ovat pitkulaisia ja kasvavat suurimmillaan noin 50 cm pitkiksi. Selkäevä on yhtenäinen tai selkäevien välissä voi olla yksittäisiä piikkejä. Pyrstöevä on kaloilla haarautunut. Vaeltajalajit kykenevät työntämään leukojaan eteenpäin ja näin suurentamaan suunsa. Suussa ei ole hampaita tai vain muutama kartiomainen hammas. Suomut ovat keskikokoiset ja väriltään punertavat, yleensä tummemmat selässä kuin vatsassa. Vaeltajien evät ovat väriltään valkoiset tai punertavat.


title: Vaeltajat (heimo)

text: Vaeltajia tavataan Atlantin itäosista, Tyyneltämereltä ja Karibianmereltä. Ne ovat kaloja, jotka elävät lämpimissä tai lämpimän lauhkeissa vesissä yleensä mannerjalustojen lähistöllä. Aikuiset kalat liikkuvat parvissa lähellä pohjaa useimmiten 50–400 metrin syvyydessä. Nuoret kalat liikkuvat varsinkin yöllä lähempänä merenpintaa.Vaeltajat syövät eläinplanktonia. Lajeja saadaan sivusaaliina kalastettaessa trooleilla ja niiden liha on hyvänmakuista.


title: Abdelaziz Barrada

text: Abdelaziz ”Abdel” Barrada (s. 19. kesäkuuta 1989 Provins, Ranska) on marokkolainen jalkapalloilija, joka edustaa qatarilaista Al Rayyania. Hän on pelipaikaltaan keskikenttäpelaaja.


title: Abdelaziz Barrada

text: Barradan ensimmäinen seurajoukkue aikuisten sarjatasoilla oli Ranskan CFA:n US Sénart-Moissy kaudella 2006–2007. Seuraavaksi kaudeksi hän siirtyi samalla sarjatasolla pelanneeseen Paris Saint-Germainin reservijoukkueeseen, jota hän edusti kolmen kauden ajan.


title: Abdelaziz Barrada

text: Vuonna 2010 Barrada siirtyi espanjalaiseen Getafeen. Kauden 2010–2011 hän vietti seuran reservijoukkueessa, joka pelasi ensimmäistä kertaa historiassaan Espanjan kolmanneksi korkeimmalla sarjatasolla Segunda División B:ssä. Hän nousi Getafen edustusjoukkueeseen kaudeksi 2011–2012 ja debytoi korkeimmalla sarjatasolla Primera Divisiónissa 28. elokuuta 2011 ottelussa Levantea vastaan.


title: Abdelaziz Barrada

text: Maajoukkuetasolla Barrada on osallistunut vuoden 2012 olympialaisten karsintoihin Marokon alle 23-vuotiaiden joukkueen mukana.


title: Abdelaziz Barrada

text: 29. helmikuuta 2012 Barrada pelasi ensimmäisen maaottelunsa Marokon paidassa harjoitusottelussa Burkina Fasoa vastaan. Hän teki avausmaalinsa Marokon paidassa 13. lokakuuta 2012 Afrikan-mestaruuskisojen karsintaottelussa Mozambikia vastaan.


title: José Trinidad Medel Pérez

text: José Trinidad Medel Pérez (3. kesäkuuta 1928 – 11. syyskuuta 2017) oli meksikolainen roomalaiskatolinen arkkipiispa. Hänet vihittiin papiksi Puebla de los Angeles, Pueblan hiippakuntaan 15. tammikuuta 1955 ja nimitettiin Tulan hiippakunnan piispaksi 22. toukokuuta 1986. Piispaksi vihkiminen seurasi 12. heinäkuuta. Pääkonsekraattorina toimi Girolamo Prigione, jota avustivat Rosendo Huesca Pacheco ja Ricardo Guízar Díaz.


title: José Trinidad Medel Pérez

text: Medel Pérez sai 4. maaliskuuta 1993 nimityksen Durangon arkkihiippakunnan arkkipiispaksi, jona hän toimi, kunnes erosi tehtävistään 5. kesäkuuta 2002.


title: Daniel Burbank

text: Daniel Christopher Burbank (s. 27. heinäkuuta 1961) on yhdysvaltalainen astronautti. Hän on lentänyt avaruussukkulalennoilla STS-106 ja STS-115 tehtäväspesialistina. Hän osallistui Kansainvälisen avaruusaseman Retkikunta 29:n ja Retkikunta 30:n miehistöihin. Burbank on Yhdysvaltain rannikkovartioston kommodori (engl. "captain"). Hän on toinen rannikkovartioston astronautti Bruce Melnickin jälkeen.


title: Daniel Burbank

text: Burbank syntyi Manchesterissa, Connecticutissa ja vietti kasvuvuotensa Tollandissa, Connecticutissa. Hän valmistui Tolland High Schoolista vuonna 1979. Hän kävi Fairfieldin yliopistoa, ennen kuin siirtyi opiskelemaan Yhdysvaltain rannikkovartioston sotilasakatemiaan (USCGA). Hän valmistui sähkötekniikan kandidaatintutkinnon (B. Sc.) suoritettuaan 1985 ja astui rannikkovartioston palvelukseen. Vuonna 1987 hän osallistui rannikkovartioston lennonopetukseen, valmistui lennonopettajaksi ja palveli useilla rannikkovartioston lentoasemilla. Burbank on lentänyt yli 4 000 tuntia, lähinnä rannikkovartioston helikoptereissa. Hän on osallistunut yli 1 800 lentotehtävään, joista yli 300 on ollut etsintä ja pelastuslentoja. Burbank on suorittanut maisterintutkinnon ilmailutieteestä (aeronautical science) Embry–Riddle Aeronautical Universityssä vuonna 1990.


title: Daniel Burbank

text: Burbank on astronauteista koostuvan Max Q -yhtyeen jäsen. Hän lauloi aikaisemmin USCGA:n kuorossa. Burbank on radioamatööri (kutsu KC5ZSX). Burbank on naimisissa ja hänellä on kaksi lasta.


title: Daniel Burbank

text: Burbank valittiin NASAn astronauttikoulutukseen huhtikuussa 1996. Hän ilmoittautui Johnson Space Centeriin elokuussa 1996. Suoritettuaan kaksi vuotta kestävän koulutuksen ja arvioinnin hän työskenteli teknisissä tehtävissä astronauttitoimiston operaatiosuunnittelujaostossa ja avaruusasemajaostossa (ISS) ja työskenteli CAPCOMina (lennonvalvonnan ja astronauttien välisen viestinnän yhteyshenkilönä) lennonvalvonnassa avaruussukkuloiden ja ISS-miehistöjen lennoilla. Hän oli myös avaruussukkulan ohjaamon avioniikkapäivityksen suunnittelutiimin jäsen. Hän osallistui avaruussukkulalennoille STS-106 ja STS-115 tehtäväspesialistina ja vietti 23 vuorokautta avaruudessa; ajasta 7 tuntia 11 minuuttia kului avaruuskävelyillä.


title: Daniel Burbank

text: Lennolla STS-106 "Atlantis" (8.–20. syyskuuta 2000) sukkulamiehistö valmisteli menestyksekkäästi Kansainvälisen avaruusaseman asuinkelpoiseksi ottamaan vastaan sen ensimmäisen pysyvän pitkäkestoisen miehistön Retkikunta 1:n. Viisi astronauttia ja kaksi kosmonauttia kuljetti ISS-avaruusasemalle yli 6 600 paunaa tarvikkeita ja asensi laitteita ja juoksumaton. Avaruuskävelyllä kytkettiin venäläisten Zarya- ja Zvezda-moduulien sähkö- ja datakaapelit toisiinsa.


title: Daniel Burbank

text: Lennolla STS-115 "Atlantis" (9.–21. syyskuuta 2006) jatkettiin menestyksekkäästi ISS:n rakennustyötä. Miehistö kuljetti ja asensi avaruusasemalle sen massiivisen P3/P4 runkoelementin (truss) ja kaksi paria aurinkopaneeleita jotka tuottavat yhden neljäsosan aseman sähkövoimasta. Burbank suoritti lennolla seitsentuntisen avaruuskävelyn, jolla hän asensi loppuun P3/P4:n ja aktivoi aurinkopaneelien Aurinkoon päin suuntaavan kiertokoneiston ja mahdollisti aurinkopaneelien avautumisen.


title: Daniel Burbank

text: Tammikuusta 2007 joulukuuhun 2009 Burbank työskenteli professorina USCGA:ssa ja opetti tähtitiedettä, aerodynamiikkaa, statiikkaa ja insinöörisuunnittelua.


title: Daniel Burbank

text:
14. marraskuuta 2011 Burbank laukaistiin lennolla Sojuz TMA-22 ISS-avaruusasemalle, missä hän työskenteli puoli vuotta avaruusaseman Retkikunta 29:n lentoinsinöörinä ja Retkikunta 30:n komentajana.
Burbank palasi maahan 27. huhtikuuta 2012 lennolla Sojuz TMA-22.


title: Tiemerkintä

text: Tiemerkintä on tien pintaan maalaamalla tai muulla tavoin tehty merkintä, jolla on merkitystä liikennesääntöjen kannalta. Tavallisimmin tiemerkinnät tehdään maalaamalla asfalttiin valkoisia tai keltaisia merkintöjä. Vanhoilla kaupunkialueilla, missä kadut on päällystetty asfaltin sijasta esimerkiksi nupukivillä, ne voidaan kuitenkin tehdä myös esimerkiksi päällystämällä katu tiemerkintöjen kohdalta valkoisilla ja mustilla laatoilla.


title: Tiemerkintä

text: Tavallisimpia tiemerkintöjä ovat kaistaviivat, yleensä valkoiset katkoviivat, jotka erottavat tien eri kaistat toisistaan. Jos tiellä on vain yksi kaista kumpaankin suuntaan kulkevaa liikennettä varten, ne erottavat toisistaan eri suuntiin kulkevan liikenteen. Kuitenkin jos vastaantulijoita ei ole, ne saa lyhyeksi ajaksi ylittää edessä olevan hitaamman ajoneuvon ohittamista varten. Jos valkoisen katkoviivan eteen on maalattu yhtäjaksoinen keltainen viiva, ei kaistaviivaa saa ylittää sen kohdalla, esimerkiksi hitaampaa ajoneuvoa ohitettaessa. Jos samalla tiellä on useampi kuin yksi kaista samaan suuntaan kulkevaa liikennettä varten, erotetaan nekin toisistaan valkoisilla katkoviivoilla.


title: Tiemerkintä

text: Tien poikki pituussuuntaan maalatut tai poikkeavalla kiveyksellä osoitetut valkoiset viivat tarkoittavat, että kohdassa on suojatie, jota pitkin jalankulkijat voivat ylittää ajotien.Maalaus on yleisimmin käytetty tiemerkinnän muoto. Syynä ovat alhaiset kustannukset. Lisäksi maalaukset erottuvat selvästi mustasta asfaltista.


title: Tiemerkintä

text: Muovitusta on käytetty jo 1960-luvulta saakka ulkomailla. Suomessa sen käyttöä rajoittaa talviolosuhteet. Muovi kiinnitetään erikoislaastilla tai kuumentamalla opasteen liima-aines.


title: Tiemerkintä

text: Epoksointia käytetään Suomessakin. Se on maalaamista hiukan kalliimpi merkintätapa. Usein käytettyjä kohteita ovat valtateiden korotetut reunaviivat. Niillä saadaan aikaan meluefekti renkaisiin, mikäli auto ajautuu liikaa ajokaistan reunaan. Epoksi on visuaalisista merkinnöistä kestävin materiaali.


title: Richard Roberts (insinööri)

text: Richard Roberts (22. huhtikuuta 1789 – 11. maaliskuuta 1864) oli brittiläinen insinööri. Hänen kehittämiään hienomekaanisia työstökoneita pidetään valmistustekniikan ja massatuotannon alkuna.


title: Richard Roberts (insinööri)

text: Roberts syntyi Llanymynechissä Englannin ja Walesin rajalla. Hänen isänsä William Roberts oli suutari, joka toimi myös siltamaksun kerääjänä. Paikallinen pappi antoi Richardille koulutusta. Richard aloitti varhain työnteon lautturina Ellesmeren kanavalla. Myöhemmin hän työskenteli myös kalkkikivilouhoksella. Hän sai opastusta piirtämiseen tietöitä tehneeltä maanmittaajalta.


title: Richard Roberts (insinööri)

text: Roberts sai työpaikan muotin tekijänä Bradleyn rautavalimosta Staffordshiressä ja luultavasti vuonna 1813 pääsi työnjohtoasemaan Horselyn muottipajassa Tiptonissa. Hän opetteli sorvausta, kärrynpyörän- ja myllyjenkorjausta. Välttääkseen armeijapalvelun hän lähti Liverpooliin. Roberts ei kuitenkaan löytänyt sieltä töitä, muutti Manchesteriin ja päätyi lopulta armeijaa paetessaan Lontooseen Henry Maudslayn työntekijäksi koneistajana ja sorvaajana. Maudslayn palveluksessa hän omaksui esimiehensä ajatuksen, jonka mukaan tarkkojen työstökoneiden tärkein merkitys oli korvata käsityö mekaanisilla ratkaisuilla.


title: Richard Roberts (insinööri)

text: Kun Napoleonin joukot oli voitettu 1816, armeijan uhka poistui ja Roberts palasi pohjoiseen ja asettui Manchesteriin, missä perusti sorvausta tarjoavan työpajan. Sorvi oli makuuhuoneessa, ja vaimo pyöritti alakerrassa isoa pyörää, josta sorvi sai voimansa. Hän siirtyi pian uuteen kauppataloon Pool Foldissa, missä häntä kuvattiin sorvin ja työkalujen tekijänä.


title: Richard Roberts (insinööri)

text: Roberts rakensi suuren valikoiman työstökoneita, joista osa oli hänen itse suunnittelemiaan. Ensimmäinen kone oli hammaspyörien jyrsin. Tarkistakseen hampaiden mitat hän alkoi käyttää kulma-asteikolla varustettua kulmamittainta, jota hän kehitti ja myi muille insinööreille. Jyrsimen periaatteen Roberts sai Maudsleyllä, jossa sellainen oli käytössä. Vuonna 1817 Roberts teki sorvin, jonka runko oli miltei kaksi metriä pitkä ja tehty valuraudasta. Koneessa oli vaihde pyörimisnopeuksien alueen kasvattamiseksi ja liukuva teräpakka, jota voitiin siirtää ajoruuvilla. Samana vuonna hän teki tasojyrsimen. Tasopintojen teko oli aikaisemmin ollut työlästä käsityötä. Kutomakoneensa menestyksen jälkeen vuonna 1825 hän teki kalvaimen kiilaurien työtämiseksi kiilaliitoksia varten, joiden avulla hammaspyörä kiinnitetään akseliin.


title: Richard Roberts (insinööri)

text: Vuonna 1822 Roberts patentoi kutomakoneen, joka oli tehty kokonaan metallista ja toimi suurella nopeudella. Tätä kutomakonetta pidetään ensimmäisenä, jossa pystyttiin automatisoimaan kutomisen neljä vaihetta, viriön avaaminen loimilankoja nostamalla, sukkulan heitto viriön läpi, luhalla lyöminen eli kankaan kuteiden kiristys ja valmiin kankaan vetäminen rullalle ja samalla loimitukin vapautus. Robertsin kone oli ensimmäinen rautaiselle rungolle rakennettu ja siinä hyödynnettiin osien vaihtokelpoisuutta. Haasteena kutomakoneessa on pitää lankojen jännitys tasaisena langan katkeamisen estämiseksi, minkä Roberts oli ratkaisut omalla vetomekanismilla. Kutomakoneessa oli myös sukkulan jarru, joka havaitsi langan katkeamisesta johtuvan sukkulan pysähtymisen ja pysäytti koneen. Vuonna 1825 näitä tehtiin jo 4 000 vuodessa.


title: Richard Roberts (insinööri)

text: Robertsin kuuluisin kone on hänen 1824 keksimänsä automaattinen kehruukone. Näitä tehtiin satoja ja Roberts alkoi käyttää paljon malleja ja tulkkeja vakioidakseen tuotannon.


title: Richard Roberts (insinööri)

text: Roberts ei ollut kovin menestysekäs yrittäjänä, ja hänen yrityksensä teki konkurssin 1852. Hän jatkoi konsultoivana insinöörinä ja keksijänä elämänsä loppuun ja sai 18 patenttia. Vuonna 1860 hän siirtyi Lontooseen, missä joutui varattomaksi. Hän kuoli tyttärensä hoivissa 1864. Tytär sai myöhemmin eläkkeen isänsä ansioiden tunnustamisen vuoksi.


title: Uncharted: Golden Abyss

text: Uncharted: Golden Abyss on SCE Bend Studion kehittämä ja Sony Computer Entertainmentin julkaisema toimintaseikkailupeli PlayStation Vitalle. Peli julkaistiin Japanissa joulukuussa 2011 sekä Pohjois-Amerikassa ja Euroopassa helmikuussa 2012.


title: Uncharted: Golden Abyss

text: Pelin tapahtumat sijoittuvat "a" edeltävään aikaan. Päähenkilö Nathan Draken ääninäyttelijänä toimii edeltäjien tapaan Nolan North.


title: Constance Talmadge

text: Constance Alice Talmadge (19. huhtikuuta 1898 New York City, New York – 23. marraskuuta 1973 Los Angeles, Kalifornia) oli yhdysvaltalainen mykän elokuvan aikakauden näyttelijä ja tuottaja.


title: Constance Talmadge

text: Talmadge kohosi suureen suosioon ”flapper”-komediaelokuvien kautta yhdeksi Hollywoodin suosituimmista komedienneista. Hän oli lahjakas komedienne, jonka tunnetuimpiin elokuviin lukeutuvat "Siveä viehättäjätär" (1919) ja "Pollyn hauskat kepposet" (1922) ja "Hänen siskonsa Pariisista" (1925). Hän avioitui neljä kertaa elämänsä aikana, ja hänellä oli oma elokuvayhtiö Constance Talmadge Film Company. Hän teki uransa aikana elokuvia niin New Yorkissa kuin Hollywoodissakin. Hänen molemmat sisarensa, Norma ja Natalie, olivat myös näyttelijöitä. Hän ei tehnyt uransa aikana yhtäkään äänielokuvaa, vaan hän päätti elokuvauransa vuonna 1929. Elokuvauransa jälkeen hän työskenteli muun muassa sairaanhoitajana ja investoijana. Hän kuoli 75-vuotiaana Los Angelesissa vuonna 1973.


title: Constance Talmadge

text: Constance Alice Talmadge syntyi New Yorkin silloisessa itsenäisessä Brooklynin kaupungissa 19. huhtikuuta vuonna 1898. Hän oli vanhempiensa Frederick ”Fred” (1868–1925) ja Margaret ”Peg” Talmadgen (omaa sukua Jose, 1864–1933) kolmas ja nuorin tytär. Hänen isänsä oli Connecticutista lähtöisin ollut työtön alkoholisti, joka oli ollut alun perin myyjä. Hänen äitinsä oli newyorkilaissyntyinen, joka työskenteli erilaisissa ammateissa. Hänen vanhempansa olivat avioituneet 15. tammikuuta vuonna 1893. Hänellä oli kaksi häntä vanhempaa sisarusta, Norma (1894–1957) ja Natalie (1896–1969).


title: Constance Talmadge

text: Talmadgen lapsuutta varjosti köyhyys. Hänen isänsä oli lähtenyt kauppaan joulupäivän aamuna vuonna 1900, mutta hän ei palannut koskaan takaisin. Fred oli ennen lopullista katoamistaan aiemminkin jättänyt perheensä oman onnensa nojaan, mutta hän oli edellisillä kerroilla tullut takaisin. Hänen vanhempiensa avioeroa ei koskaan vahvistettu, joten Fred ja Peg olivat aviossa aina Fredin kuolemaan asti. Hän kävi Brooklynin Flatbushissa Erasmus Hall High Schoolia. Lapsuudessaan hän sai äidiltään lempinimen ”Dutch” (), koska hänellä oli vaaleat hiukset ja ruskeat silmät, jotka saivat hänet näyttämään hollantilaiselta pikkupojalta.


title: Constance Talmadge

text: Talmadge seurasi Norma-sisartaan elokuvamaailmaan vuonna 1914, jolloin hän teki ensiesiintymisensä lyhyessä mykkäelokuvassa "Buddy’s First Call". Hän sai sopimuksessaan viiden dollarin päiväpalkan Vitagraphilla, jolle hän teki lukuisia lyhyitä komediaelokuvia. Vuonna 1915 Talmadgen perhe muutti Kalifornian Los Angelesiin, missä Constance solmi sopimuksen D. W. Griffithin johtaman Triangle Film Corporationin kanssa.


title: Constance Talmadge

text: Talmadge teki läpimurtonsa Griffithin spektaakkelielokuvassa "Suvaitsemattomuus" (1916), jossa hänen nimensä on alkuteksteissä Georgia Pearce. Samana vuonna hän näytteli Norma-sisarensa kanssa elokuvassa "The Missing Links" ja Douglas Fairbanksin kanssa elokuvassa "Mamman vallan alla". Vuonna 1917 hänen elokuvasopimuksensa myytiin United Artistsille, jonka sopimusnäyttelijänä hän oli koko loppu-uransa ajan. Teatteri- ja elokuvatuottaja Joseph Schenck ohjasi ja tuki hänen uraansa ja auttoi häntä perustamaan oman Constance Talmadge Film Company -elokuvayhtiön vuonna 1920. Elokuvayhtiötä alettiin muodostamaan jo vuonna 1917. Hän ja hänen Norma-sisarensa eivät koskaan kilpailleet keskenään suosiosta, koska he näyttelivät erityyppisissä elokuvissa. Constance oli vaaleahiuksinen komedienne, joka näytteli komediaelokuvissa, kun taas Norma oli tummahiuksinen draamanäyttelijä, joka näytteli melodraamaelokuvissa.


title: Constance Talmadge

text: United Artistsilla Talmadge teki paljon yhteistyötä Harrison Fordin kanssa. He tekivät kaksitoista yhteistä elokuvaa, joita ovat muun muassa "A Pair of Silk Stockings" (1918), "Romance and Arabella" (1919), "Hääkellot" (1921) ja "Sortunut ihanne" (1922). Kenneth Harlanin kanssa hän teki seitsemän yhteistä elokuvaa. United Artistsilla hän teki tunnetuimmat komediaelokuvansa: "A Pair of Silk Stockings" (1918), "Siveä viehättäjätär" (1919), "Syntistä etsimässä" (1920), "Hääkellot" (1921), "Pollyn hauskat kepposet" (1922), "Parempi päivä päivältä!" (1923) ja "Hänen siskonsa Pariisista" (1925). Hän teki myös cameo-roolin Natalie-sisarensa aviomiehen Buster Keatonin elokuvaan "Busterin miljoonat" (1925) tyttönä, joka ajaa autoa holtittomasti. Vuonna 1921 "The Moving Picture World" -aikakauslehden mielipidekyselyssä hänet oli äänestetty Yhdysvaltain toiseksi suosituimmaksi elokuvanäyttelijäksi. Hänen Norma-sisarensa oli ollut ensimmäisellä sijalla. Vuonna 1924 Peg-äiti oli julkaissut tyttäristään "The Talmadge Sisters" -kirjan. Talmadgen myöhäisempiä elokuvia ovat "Buffalon herttuatar" (1926), "Venus Venetsiassa" (1927) ja "Kokeillen naimisiin" (1927).


title: Constance Talmadge

text: Talmadge ikuisti käden- ja jalanjälkensä ja kirjoitti nimikirjoituksensa märkään betonilaattaan Grauman’s Chinese Theatren edustalla vuonna 1927. Samana vuonna Talmadgen sisarukset avasivat Kalifornian San Diegoon "Talmadge Parkin", joka tunnetaan nykyisin nimellä "Talmadge District". Talmadge jätti täysin tyytyväisenä Hollywoodin, elokuvamaailman ja julkisuuden vuonna 1929, kun äänielokuva saapui. Hänen viimeiseksi elokuvakseen jäi ranskalainen romanttinen komediaelokuva "Venus" (1929). Koko viisitoista vuotta kestäneen uransa aikana hän näytteli yli 80:ssa elokuvassa, kunnes jäi eläkkeelle vain 31-vuotiaana, mutta hyvin varakkaana naisena.


title: Constance Talmadge

text: Vetäydyttyään elokuvateollisuudesta Talmadge alkoi investoida kiinteistöihin ja yrityksiin. Hän teki myös paljon hyväntekeväisyystyötä ja työskenteli Punaisen Ristin sairaanhoitajana toisen maailmansodan aikana. Toisen maailmansodan jälkeen hän jatkoi sairaanhoitajan töitä sairaaloissa.


title: Constance Talmadge

text: Talmadge ei koskaan edes ajatellut palaavansa elokuviin tai ylipäänsä viihdemaailmaan. Kun teatterituottaja Leonard Sillman kysyi häntä näyttelemään Broadwaylla 1960-luvulla, Talmadge vastasi hänelle leikkisästi: ”Oletko tosissasi? En osannut näytellä edes silloin, kun olin elokuvatähti!”


title: Constance Talmadge

text: Talmadgea luonnehdittiin ”tosielämän flapperiksi” hänen kevyestä elämänotteestaan, irtosuhteistaan ja lyhyistä avioliitoistaan. Talmadge ja Anita Loos olivat hyviä ystäviä keskenään. Loos, joka myös laati käsikirjoituksia Talmadgen elokuviin, arvosti häntä hänen ”huumoristaan ja vastuuttomasta elämäntavastaan”.


title: Constance Talmadge

text: Talmadge oli elämänsä aikana neljä kertaa avioliitossa, mutta hänellä ei ollut lapsia. Hän avioitui ensimmäisen kerran salaa kreikkalaisen liikemiehen John Pialogloun kanssa Connecticutin Greenwichissä 26. joulukuuta vuonna 1920. Heillä oli tuplahäät näyttelijöiden Dorothy Gishin ja James Rennien kanssa.Parit olivat toistensa todistajia. Talmadge ja Gish olivat tavanneet vuonna 1916, ja he pysyivät hyvinä ystävinä aina Gishin kuolemaan 1968 asti. Talmadgen perhe ei tiennyt edes hänen kihlauksestaan Pialogloun kanssa, joten häät olivat perheelle täysi yllätys. Uudet avioparit yrittivät pitää naimisiinmenonsa salaisuutena, mutta tieto levisi pian lehdistöön. Talmadge ja Pialogloun avioliitto kariutui, ja heidän avioeronsa myönnettiin 1. kesäkuuta vuonna 1922.


title: Constance Talmadge

text: Hän avioitui toisen aviomiehensä, skotlantilaisen kapteeni Alastair William MacIntoshin, kanssa Kalifornian Burlingamessa 27. helmikuuta vuonna 1926. He olivat tavanneet Pariisissa neljä vuotta aiemmin. Talmadge oli tapaillut ja ollut kihloissa elokuvatuottaja Irving Thalbergin ja näyttelijä William Collierin kanssa ennen avioliittoaan MacIntoshin kanssa. Kun Talmadge ja MacIntosh olivat olleet seitsemän kuukautta aviossa, he päätyivät asumuseroon lokakuussa 1926. Asumusero olisi ollut ainoastaan väliaikainen, sillä Talmadge lähti Kaliforniaan kuvaamaan uutta elokuvaansa ja MacIntosh palasi Englantiin. Myöhemmin kävi ilmi, että MacIntosh piti avioliittoa ”traagisena virheenä” jo syksyllä 1926. Heidän väliaikaisen erillään olonsa aikana MacIntosh oli pettänyt Talmadgea Englannin Brightonissa. MacIntosh oli itse myöntänyt Talmadgelle pettäneensä häntä. Talmadge haki avioeroa ja syytti MacIntoshia uskottomuudesta. Avioero myönnettiin Skotlannin Edinburghissa 15. lokakuuta 1927.


title: Constance Talmadge

text: Hänen kolmas avioliittonsa oli chicagolaisen liikemiehen Townsend Netcherin kanssa. He avioituivat Beverly Hillsissä 8. toukokuuta vuonna 1929. He asuivat avioliittonsa aikana Illinoisin Chicagossa. He päätyivät asumuseroon toukokuussa 1936, kun Netcher jätti Talmadgen. Heidän avioeronsa myönnettiin Chicagossa 5. tammikuuta 1939.


title: Constance Talmadge

text: Neljännen ja viimeisen kerran hän avioitui pörssivälittäjä Walter Michael Giblinin kanssa New Yorkissa 28. lokakuuta vuonna 1939. Giblinit asettuivat asumaan Floridan Palm Beachin kaupunkiin. Heidän 25-vuotinen avioliittonsa päättyi Giblinin kuolemaan. Giblin kuoli 1. toukokuuta vuonna 1964, jonka jälkeen Talmadgen loppuelämää varjostivat eristäytyneisyys, alkoholismi ja lääkkeiden väärinkäyttö, jotka vaikeuttivat hänen pari- ja ihmissuhteitaan. Viimeiset vuotensa hän asui Norma-sisarensa entisessä asunnossa Los Angelesissa, jonne hän oli muuttanut Palm Beachilta Giblinin kuoleman jälkeen.


title: Constance Talmadge

text: Talmadge kuoli keuhkokuumeeseen 75-vuotiaana kotonaan Kalifornian Los Angelesissa 23. marraskuuta vuonna 1973. Hänet haudattiin Los Angelesissa sijaitsevalle Hollywood Forever -hautausmaalle "Abbey of the Psalms" -nimisen mausoleumin "Shrine of Eternal Love" -pyhäkköön. Pyhäkössä sijaitsee Talmadgen perheen oma yksityishuone "Talmadge Family Room", jonne on haudattu myös aviopuoliso Walter Giblin, sisaret Norma ja Natalie, vanhemmat Fred ja Peg sekä Norman aviopuoliso Carvel James.


title: Constance Talmadge

text: Talmadge sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6300 Hollywood Boulevard 8. helmikuuta vuonna 1960.


title: Constance Talmadge

text: Vuonna 1999 Talmadge oli ehdokkaana Yhdysvaltain elokuvainstituutin -listaukseen, mutta hän ei päässyt lopulliseen versioon.


title: Constance Talmadge

text: Talmadgen ja hänen sisarensa Norman mukaan on nimetty katu "Talmadge Street", myös "Talmadge Avenue", joka sijaitsee Hollywoodissa.


title: Sieklova

text: Sieklova (, suom. myös "Seeklova") on kylä, taajama ja maalaiskunta Leningradin alueen Seuloskoin piirissä Venäjällä. Se sijaitsee Seuloskoin kaupungin itäpuolella. Kylässä on noin 150, taajamassa 2900 ja kunnassa 3800 asukasta (vuonna 2011).


title: Sieklova

text: Kunnan pinta-ala on 104 neliökilometriä. Se rajoittuu pohjoisessa Seuloskoin piiriin Romanaisin, idässä Rahjan ja Morozovin, etelässä Rosmittalan sekä lännessä Seuloskoin kuntiin. Hallinnollinen keskus on Sieklovan taajama. Sen lisäksi kuntaan kuuluvat Sieklovan kylä, Huvan (ven. Малая Романовка, "Malaja Romanovka"), Kivikon (Каменка, "Kamenka"), Lentovkan (Плинтовка, "Plintovka") ja Miinalan (Минулово, "Minulovo") kylät sekä Tiilitehtaan (Кирпичный завод, "Kirpitšnyi zavod") asemanseutu. Seudulla on myös useita puutarhapalsta- ja huvila-alueita.


title: Sieklova

text: Sieklovan kylässä asui vuoden 1926 väestönlaskennan mukaan 396 venäläistä, 98 suomalaista, 12 puolalaista, seitsemän lättiä ja kaksi virolaista. Sovhoosin yhteyteen syntyneessä Sieklovan taajamassa oli 73 venäläistä, seitsemän virolaista, viisi saksalaista ja neljä puolalaista. Seudulla asuneet inkerinsuomalaiset kuuluivat Rääpyvän luterilaiseen seurakuntaan. Suomalaiset karkotettiin muualle Neuvostoliittoon toisen maailmansodan aikana.


title: Sieklova

text: Sieklovasta on paikallisjunayhteys Pietarin Suomen asemalle sekä linja-autoyhteys Seuloskoihin. Kunnassa toimii yksi maatalousyritys sekä muutamia teollisuuslaitoksia. Kuntakeskuksen palveluihin kuuluvat lastentarha, keskikoulu ja poliklinikka. Kulttuurilaitoksia ovat lasten musiikkikoulu, kulttuuritalo ja kirjasto. Nähtävyyksiä ovat Sieklovan kartanoalue ja sotamuistomerkit.


title: Disgaea 4: A Promise Unforgotten

text: Disgaea 4: A Promise Unforgotten on neljäs osa Nippon Ichi Softwaren kehittämässä "Disgaea"-pelisarjassa. Peli julkaistiin alun perin Japanissa helmikuussa 2011, ja sitä seurasivat Pohjois-Amerikan julkaisu saman vuoden syyskuussa ja Euroopassa marraskuussa. Aiempien osien tapaan pelin lajityyppi on taktinen roolipeli. "Disgaea 4" julkaistiin ensin PlayStation 3 -konsolille, ja myöhemmin siitä ilmestyi versio PlayStation Vitalle nimellä Disgaea 4: A Promise Revisited.


title: Disgaea 4: A Promise Unforgotten

text: Kuten sarjan aiemmissa osissa, pääpaino on taisteluissa joissa pelaaja ja tietokoneen ohjaama vihollinen siirtävät ja hyökkäävät kartalla olevilla hahmoillaan vuorotellen. Taisteluiden välillä käydään omassa tukikohdassa ja tarinaa kuljettavat eteenpäin välianimaatiot ja hahmojen väliset keskustelut. Pelaajan hahmoryhmä kasvaa kooltaan ja kyvyiltään vahvemmaksi pelin edetessä.


title: Disgaea 4: A Promise Unforgotten

text: Neljäs osa sisältää joitain uusia ominaisuuksia pelisarjaan, kuten teräväpiirtotarkkuudelle parannetut sprite-grafiikat ja muutamia PlayStation Networkia hyödyntäviä ominaisuuksia kuten karttaeditorin. Itse taisteluiden uusia ominaisuuksia edustavat esimerkiksi kyky nimeltä ”Demon Fuse”, jossa kaksi hirviötyyppistä hahmoa voivat yhdistyä valtavan kokoiseksi hirviöksi.


title: Disgaea 4: A Promise Unforgotten

text: PlayStation Storessa tullaan myöhemmin julkaisemaan ladattavaa lisäsisältöä joka sisältää muun muassa uusia hahmoja vanhoista "Disgaea"-peleistä tai muista Nippon Ichi Softwaren peleistä, sekä uusia karttoja.


title: Disgaea 4: A Promise Unforgotten

text: "Disgaea 4" sijoittuu Netherworldiin, demonien asuttamaan maailmaan joka on yleinen tapahtumapaikka Disgaea-peleissä. Pelin teemana on politiikka, ja tarina seuraa vampyyriä nimeltä Valvatorez joka yrittää syrjäyttää Netherworldin korruptoituneen hallituksen ja presidentin. Disgaea-sarjalle uskollisesti pelin tarina sisältää runsaasti humoristisia tilanteita ja hahmoja.


title: Ömer Lütfi Akad

text: Ömer Lüfti Akad eli Lütfi Ömer Akad (2. syyskuuta 1916 Istanbul, Turkki – 19. marraskuuta 2011 Istanbul) oli turkkilainen elokuvaohjaaja, jonka ohjaajanura kesti vuodet 1948–1974. Ensimmäisen elokuvansa "Vurun Kahpeye" hän ohjasi vuonna 1949. Se pohjautuu Halide Edip Adıvarin saman nimiseen kirjaan. Hän oli yksi "ohjaajasukupolven" aikakauden uranuurtajia. Hänen 1970-luvulla ohjaamaansa trilogiaa "The Bride; The Wedding; and The Sacrifice" pidetään mestariteoksena. Myöhemmin hän luopui elokuvien ohjaustyöstä ja siirtyi tekemään televisio-ohjauksia.


title: Ömer Lütfi Akad

text: Ömer Lütfi Akad opiskeli koulun jälkeen kauppakorkeakoulussa Istanbulissa. Hän työskenteli talousneuvojana Sema Film -elokuvayhtiössä ja kirjoitti siinä ohessa artikkeleita teatterista ja elokuvasta. Ohjattuaan yli sata elokuvaa hän opetti vielä kaksikymmentä vuotta Mimar Sinanin taidekorkeakoulussa.


title: Ömer Lütfi Akad

text: Hänet palkittiin kahdesti Antalyan Kultaisen appelsiinin elokuvajuhlassa, vuonna 1974 parhaana ohjaajana ja vuonna 1983 elämäntyöstä.


title: Jääpallon Suomensarja 1953

text: Palloliiton jääpallon Suomensarja pelattiin kaudella 1952–1953 sarjauudistuksen takia ensimmäistä kertaa kaksilohkoisena. Lohkovoittajat nousivat seuraavaksi kaudeksi mestaruussarjaan ja kaksi viimeistä putosivat maakuntasarjaan. Palloliiton lisäksi Työväen Urheiluliitto järjesti oman Suomensarjansa.


title: Jääpallon Suomensarja 1953

text: Uusina joukkueina sarjassa pelasivat viime kaudella mestaruussarjasta sarjan supistamisen takia pudonneet OLS, YVPS, KUV, OPP, KUP, Ilves-Kissat ja Sudet. Edellisenä kautena mestaruussarjasta pudonneista Porin Kärpät luopui suomensarjapaikastaan. Maakuntasarjasta suomensarjaan nousi ainoastaan Helsingin Sparta. Edellisellä kaudella suomensarjasta pudonneet PIF ja SaPKo saivat pitää sarjapaikkansa.


title: Jääpallon Suomensarja 1953

text: Itälohkon voitti KUV ja länsilohkon OLS, molemmat selvisivät kaudesta ilman tappioita ja joukkueet nousivat näin takaisin mestaruussarjaan. Sarjasta putosivat Sparta ja VPS, jotka eivät voittaneet yhtään ottelua.


title: Jääpallon Suomensarja 1953

text: Ottelu KUV-SaPKo jäi pelaamatta.


title: Jääpallon Suomensarja 1953

text:
OLS ja KUV nousivat mestaruussarjaan, josta putosivat SePS ja HIFK.
VPS ja Sparta putosivat maakuntasarjaan, josta tilalle nousivat KIF, VaPa, Vastus ja Iirot.


title: Jääpallon Suomensarja 1953

text: TUL:n Suomensarjassa pelasi 18 joukkuetta jaettuna neljään lohkoon. Lohkovoittajiksi selvisivät Lohjan Louhi, Lauritsalan Työväen Palloilijat, Turun Veikot ja Jakobstads Bollklubb.


title: Ritten Sport

text: Ritten Sport (tunnetaan myös nimellä Sportverein Ritten-Renon) on jääkiekkojoukkue Rittenistä, Italiasta. Joukkue pelaa Italian pääsarjassa Serie A:ssa. Suomalainen Antti Nyrhinen on pelannut joukkueessa vuodesta 2010 lähtien. Italian Cupin joukkue on voittanut 2010.


title: 2 pisaraa viiniä

text: 2 pisaraa viiniä tai Kaksi pisaraa viiniä ("The Paradine Case") on Alfred Hitchcockin ohjaama elokuva vuodelta 1947. Elokuva on oikeussalidraama, jonka tapahtumat sijoittuvat Englantiin. Se kertoo englantilaisesta asianajajasta, joka rakastuu naiseen, jota syytetään murhasta, ja miten se vaikuttaa hänen ja hänen vaimonsa väleihin.


title: 2 pisaraa viiniä

text: Tuottaja David O. Selznick lyhenteli Hitchcockin elokuvaa. Käsikirjoitusta oli työstänyt jo Hitchcockin vaimo ja työtoveri Alma Reville, ja on vihjailtu että hän olisi lisäillyt tarinaan asianajajan kahden naisen välissä tempoilusta omia kokemuksiaan kaunotarten keskellä työskentelevästä aviomiehestä.


title: 2 pisaraa viiniä

text: Hitchcockin elokuville tyypillinen ohjaajan cameo-esiintyminen tapahtuu noin 36 minuutin kohdalla. Hitchcock nähdään Cumberlandin asemalla junasta poistuvana, selloa kantavana miehenä.


title: Water to Wine

text: Water to Wine on vuonna 2004 kuvattu 45-minuuttinen komediallinen lyhytelokuva. Elokuvassa nähdään lukuisia oikeita henkilöitä kuten Nic Bahnsom, Chris Coulter, Adam Dowell, Nic Drago, Malcolm Ford ja Bobby George. Harrison Fordilla on elokuvassa pieni rooli Jethro-nimisenä bussinkuljettajana. Elokuvassa nuori poika matkustaa vuorelle lumilautailemaan oikeiden lumilautailijoiden kanssa vapauduttuaan vankilasta. Elokuvan on ohjannut Willie McMillon.


title: Hurtanheisi

text: Hurtanheisi ("Viburnum lantanoides") on Pohjois-Amerikan itäosista kotoisin oleva monivuotinen pensas, joka kuuluu heisien sukuun ja tesmayrttikasvien heimoon. Se näyttää samanlaiselta kuin eurooppalainen villaheisi ja pohjoisamerikkalainen kiiltoheisi.


title: Hurtanheisi

text: Hurtanheisi on kasvutavaltaan harva ja rönsyilevä pensas, joka kasvaa 1–4 metriä korkeaksi. Sen kaarevat oksat taipuvat usein maahan asti ja juurtuvat, jolloin varomaton metsässäkulkija voi kompastua niihin. Tästä kasvi on saanut myös englanninkielisen nimensä "hobble-bush" eli ’kompastuspensas’.


title: Hurtanheisi

text: Kaarna on nuorena harmaanruskeaa ja pahkuraista mutta muuttuu vanhemmiten uurteiseksi. Vuosikasvain on ohut tai keskipaksu, ruskeanvihreä ja vaaleiden korkkihuokosten täplittämä. Silmut ovat vastakkaisia, suomuttomia ja tumman nukan peittämiä. Lehdet ovat vastakkaiset, ehyet ja vihreän väriset mutta muuttuvat syksyllä pronssin- tai purppuranpunaisiksi. Lehtilapa on 10–20 senttimetrin pituinen, leveänsoikea tai herttamainen, otakärkinen, sulkasuoninen ja sahalaitainen. Se on alapuolelta suonia myöten punakarvainen ja hivenen vaaleampi kuin yläpuolelta.


title: Hurtanheisi

text: Hurtanheisi kukkii touko–kesäkuussa. Sen kukinto on pitsimäinen tasohuiskilo, jonka läpimitta on 8–10 senttimetriä. Se muodostuu valkoisista tai vaaleanpunaisista kukista, jotka ovat huiskilon keskellä kaksineuvoisia ja ulkoreunalla suuria ja neuvottomia. Hedelmä on soikea, alle 1 senttimetrin pituinen luumarja, joka on aluksi punainen mutta muuttuu loppukesästä sinimustaksi.


title: Hurtanheisi

text: Hurtanheisi on kotoisin Pohjois-Amerikan itäosista. Sen levinneisyysalue ulottuu pohjoisessa Maineen ja Kanadan meriprovinsseihin, lännessä Ohioon ja Ontarioon ja etelässä vuoria myöten Etelä-Carolinaan asti.


title: Hurtanheisi

text: Hurtanheisi menestyy parhaiten kosteassa ja happamassa, sora- tai hiekkapitoisessa hiesussa. Yleensä se kasvaa runsasravinteisissa, varjoisissa metsissä tai rotkoissa, virtaavien vesien äärellä ja soilla.


title: Hurtanheisi

text: Hurtanheisi on koristekasvina melko harvinainen. Riista- ja laululinnut sekä nisäkkäät käyttävät ravintonaan sen marjoja; jotkin villieläimet syövät myös sen versoja ja lehtiä.


title: HC Pustertal-Val Pusteria

text: Hockey Club Pustertal-Val Pusteria (tunnetaan myös nimellä Fiat Professional Lupi) on jääkiekkojoukkue Bruneckista, Italiasta. Joukkue pelaa Italian pääsarjassa Serie A:ssa. Suomalainen valmentaja Teppo Kivelä oli mukana joukkueen organisaatiossa vuodet 2009–2012, kaudella 2011–2012 joukkueen päävalmentajana.


title: Harry Trihey

text: Henry Judah "Flip" Trihey (25. joulukuuta 1877 Berlin, Ontario – 9. joulukuuta 1942) oli kanadalainen amatöörijääkiekkoilija, joka pelasi hyökkääjänä Montreal Shamrocksissa.


title: Assassin’s Creed (pelisarja)

text: Assassin’s Creed on Ubisoft Montrealin ja Griptone Gamesin kehittämä sekä Ubisoftin julkaisema toimintaseikkailupelisarja. Pelien ohella sarjaan on julkaistu lukuisia kirjoja, yksi lyhytelokuva ("Lineage") ja kaksi lyhyttä animaatioelokuvaa ("Ascendance" ja "Embers"). Pelisarjan spin-offeja ovat Facebook-peli "Assassin’s Creed: Lost Legacy" sekä iPadille, iPhonelle ja iPod touchille julkaistu "Assassin’s Creed: Multiplayer Rearmed". Pelisarja on ottanut vahvasti vaikutteita historian tapahtumista, henkilöistä ja sijainneista.


title: Assassin’s Creed (pelisarja)

text: Pelisarja perustuu eri aikakausien assassiineihin eli salamurhaajiin. Altaïr Ibn-La’Ahadiin perustuvat osat sijoittuvat kolmannen ristiretken aikaan, kun taas Ezio Auditore da Firenze on italialainen renessanssin ajan salamurhaaja. 1770-luvulla Amerikassa elävä salamurhaaja on nimeltään Connor Kenway. Seuraavat osat sijoittuivat Ranskaan ja Lontooseen. Näiden lisäksi tarina seurasi jonkin aikaa nykyajassa elävää Desmond Milesia, joka on assassiinien jälkeläinen.


title: Assassin’s Creed (pelisarja)

text: Pelisarjan uusin osa "Assassin’s Creed Odyssey" sijoittuu Peloponnesolaissodan aikaan Kreikkaan.


title: Assassin’s Creed (pelisarja)

text: Videopeliin perustuva Justin Kurzelin ohjaama elokuva sai ensi-iltansa 21. joulukuuta 2016. Elokuvan pääosassa esiintyy Michael Fassbender, joka esittää sekä espanjalaista assassiinia Aguilar de Nerhaa että nykypäivässä elävää Callum Lynchia, jonka rooli on samanlainen kuin pelisarjan Desmond Milesilla. Espanjan inkvisitio on tarinassa keskeisessä asemassa.


title: Vanguard Productions

text: Vanguard Productions, Inc., usein Vanguard, on tuotantoyhtiö, jonka perusti amerikkalainen elokuvatuottaja David O. Selznick sen jälkeen kun hänen yhtiönsä Selznick International Pictures lakkasi toimimasta. Selznickin lisäksi yhtiössä toimi Dore Schary, joka teki yhtiössä ollessaan runsaasti elokuvia.


title: Vanguard Productions

text: Vaikka Selznick International lopetettiin, se toimi kuitenkin jonkinlaisena Vanguardin kuoriyhtiönä niin kauan kuin Selznickillä oli levityssopimus United Artistsin kanssa. Kun sopimus raukesi, Vanguardin filmien levittäjänä toimi joko RKO Radio Pictures tai Selznick Releasing Organization


title: Vanguard Productions

text: United ArtistsRKO Radio Pictures


title: Vanguard Productions

text: Selznick Releasing Organization


title: Vanguard Productions

text: Kuten muidenkin Selznickin tuottamien elokuvien, myös Vanguardin elokuvien oikeudet omistaa nykyisin American Broadcasting Company, ja kotivideoiden oikeuksia valvoo Metro-Goldwyn-Mayer. Merkittäviä poikkeusia ovat "Minä näin hänet ensin", jonka omistaa Warner Bros. Turner Entertainmentin kautta, ja "Lumottu veri".


title: Pieni suuri mies

text: Pieni suuri mies () on vuonna 1970 ensi-iltansa saanut, Arthur Pennin ohjaama veijaritarinamainen lännenelokuva, joka kuvaa lännen valloituksen historiaa kriittisesti ja myyttejä purkaen. Elokuva perustuu Thomas Bergerin romaaniin. Elokuvassa 121-vuotias Jack Crabb (Dustin Hoffman) kertoo historiantutkijalle elämänvaiheistaan. Elokuva pyörii cheyenneintiaanien ja heidän kulttuurinsa tuhon ympärillä. Lopussa on kuvattu Little Bighornin taistelu. Keskeisessä osassa esiintyviä todellisia henkilöitä ovat Wild Bill Hickok ja George Armstrong Custer. "Pieni suuri mies" menestyi kaupallisesti.


title: Pieni suuri mies

text: Todellisuudessa elänyt Pieni Suuri Mies (toiselta nimeltään Hyökkäävä Karhu) oli lakotaintiaani, jolla ei nimen ja Little Bighornin taisteluun osallistumisen lisäksi ole muuta yhteistä elokuvan päähenkilön kanssa. Sen sijaan Curly-niminen crow-intiaani oli Custerin tiedustelijana samantapaisessa tehtävässä kuin Jack Crabb elokuvassa.


title: Pieni suuri mies

text: Elokuvan pääosia esittävät Dustin Hoffman, Faye Dunaway, Chief Dan George, Martin Balsam, Richard Mulligan ja Cal Bellini. Elokuvan jälkeisissä haastatteluissa Hoffman sanoi karjuneensa suoraa huutoa tunnin ajan, jotta hänen äänensä kuulostaisi 121-vuotiaalta.


title: Pieni suuri mies

text: "Pieni suuri mies" valittiin vuonna 2014 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: MasterChef

text: MasterChef on ruoanlaittoon perustuva kilpailu. Ohjelma alkoi BBC:llä vuonna 1990. Ohjelman tunnuslogoa on käytetty ympäri maailmaa ohjelmien tunnuksena. Ohjelma on laajentunut maailmanlaajuisesti ja sitä on kuvattu monissa eri maissa. Izzy Carter on ohjelman luoja.


title: Tell Me Your Wish (Genie)

text: Tell Me Your Wish (Genie) ( (Genie)) on toinen minialbumi eteläkorealaiselta tyttöyhtyeeltä Girls’ Generation, joka julkaistiin 29. kesäkuuta 2009. Albumin ovat tuottaneet säveltäjät Yoo Young-jin, Kenzie, Hwang Seong-Je ja Kim Jin-Hwan.


title: Tell Me Your Wish (Genie)

text: Albumi sisältää yhteensä kuusi kappaletta, mukaan lukien samannimisen nimikkosinglen. Albumin ensimmäinen single ”Tell Me Your Wish (Genie)” on elektroninen eurodance-kappale, jossa on raskas syntetisaattori-intro. Sanojen teema perustuu kappaleen nimeen ”Genie”, joka tarkoittaa lampunhenkeä. ”Etude” on pop-kappale, jossa keskitytään suloiseen tunnelmaan. ”Girlfriend” on 1980-luvun diskokappale, ja ”Boyfriend” on dancepopkappale, jossa on elementtejä elektronisesta tanssimusiikista. ”My Child” on pianointroineen gospel- ja klassisen musiikin yhteensulautuma. ”One Year Later” on pehmeä balladi, jonka laulavat Jessica ja SHINee yhtyeen Onew. Duetto oli mukana MBC:n televisiodraamassa "Pasta".


title: Tell Me Your Wish (Genie)

text: Albumin alkuperäinen julkaisupäivä viivästyi, jotta albumin kansikuva voitaisiin uudistaa. Merkittäviä muutoksia tehtiin poistamalla keisarilliset kuvat Japanin toisen maailmansodan hävittäjälentokoneesta Mitsubishi A6M Reisenista ja muokkaamalla Saksan kansallissosialistisen työväenpuolueen kotka -arvomerkkiä albumin kannessa. Tämän seurauksena minialbumi julkaistiin virallisesti neljä päivää myöhemmin 29. kesäkuuta 2009.


title: NOHAB

text: NOHAB (Nydqvist & Holm AB, vuodesta 1974 AB Bofors-Nohab) oli Ruotsin Trollhättanissa toiminut konepajayhtiö. Sen perustivat vuonna 1847 Antenor Nydqvist, Johan Magnus Lidström ja Carl Olof Holm, joka toimi vuoteen 1916 asti nimellä "Trollhättans Mekaniska Verkstad". Se valmisti alun perin maatalouskoneita ja vesiturbiineja. Myöhemmin tuotantoon tulivat veturit, dieselmoottorit, painokoneet, puolustustarvikkeet ja ydinvoimalaitoksen osat. Yritys joutui 1970-luvulla taloudellisiin vaikeuksiin ja toiminta päättyi lopullisesti 1986.


title: NOHAB

text: Vuonna 1948 NOHAB osti ATLAS-dieselmoottoreiden valmistuksen Atlas Copco AB:lta. Wärtsilä solmi lisenssisopimuksen NOHAB:in dieselmoottoreiden valmistamisesta 1951. Vuonna 1954 valmistus siirtyi Suomeen Wärtsilän Vaasan tehtaalle.


title: NOHAB

text: Ensimmäinen höyryveturi valmistui NOHAB:ilta 1865. Tuhannes valmistui 1912. Vuonna 1920 NOHAB sai tuhannen höyryveturin tilauksen Venäjän neuvostotasavallalta. Vain 500 kappaletta toimitettiin vuosien 1921–1924 välisenä aikana. 1950-luvulla NOHAB aloitti yhdysvaltalaisen GM:n Electro-Motive Dieselin dieselvetureiden lisenssivalmistuksen. Niiden käyttäjiä olivat Norjan ja Tanskan rautatiet. Myös Unkariin niitä saatiin myytyä 20 kappaletta.


title: NOHAB

text: Vuonna 1930 NOHAB aloitti Bristol Jupiter -lentokonemoottoreiden lisenssivalmistuksen "Nohab Flygmotorfabrik AB" tytäryhtiössään. Muutamaa vuotta myöhemmin NOHAB ja linköpingläinen AB Svenska Järnvägsverkstäderna (Ruotsin valtionrautateiden konepaja) perustivat yhdessä SAAB-lentokonetehtaan (Svenska Aeroplan AB). Lentokonemoottoreiden valmistus myytiin Volvolle 1941. NOHAB oli merkittävä turbiinien ja voimalaitosten valmistaja, sekä tunnettu laivanrakentaja. Se valmisti myös runkoja ruotsalaiseen Stridsvagn 103-panssarivaunuun.


title: Honda XRV750

text: Honda XRV750 on Hondan valmistama 742-kuutioinen enduromoottoripyörä, joka tunnetaan myös nimellä Africa Twin.


title: Tesoman uimahalli

text: Tesoman uimahalli on Tampereen läntisessä Tesomajärven kaupunginosassa sijaitseva uimahalli. Se on valmistunut vuonna 1998 ja on siten Tampereen uusin uimahalli .


title: Tesoman uimahalli

text: Uimahallin pääallas on 25 metriä pitkä ja kuusi rataa leveä teräsallas. Hallissa on lisäksi teräksinen hyppyallas, kylmävesiallas, lastenallas sekä poreallas.


title: Heleena Kullas

text: Heleena Kullas (s. 3. lokakuuta 1949 Ilmajoki) on entinen eteläpohjalainen korkeushyppääjä, joka uransa alussa edusti Ilmajoen Kisailijoita. Hän menestyi myös viestinjuoksussa saavuttamalla SM-hopeamitalin alle 17-vuotiaiden viestinjuoksussa 4 × 100 metrillä Ilmajoen Kisailijoiden joukkueessa (Elina Ala-Fossi – Marja-Liisa Lipasti – Heleena Kullas – Ritva Iipponen) SM-kisoissa Mäntsälässä . Nykyään hän toimii liikunnanopettajana Espanjan Aurinkorannikon suomalaisessa koulussa.


title: Heleena Kullas

text: Korkeushypyssä Heleena Kullas teki uuden Suomen ennätyksen Juhannuskisoissa Saarijärvellä 23.6.1973 edustaen Helsingin Kisa-Veikkoja tuloksella 174 ja parantaen entistä Eila Kelon nimissä ollutta ja 1973 Helsingissä hypättyä entistä ennätystä sentillä . Samana vuonna Heleena Kullas sijoittui Hyvinkäällä järjestetyissä Kalevan kisoissa toiseksi Susanne Sundqvistin jälkeen tuloksella 169. Hän selvisi myös Moskovassa vuonna 1973 järjestettyjen universiadien naisten korkeushypyssa finaaliin ja oli 12. tuloksella 170. Samana vuonna hän edusti Suomea myös naisten Euroopan cupissa Tanskan Lyngbyssä sijoittuen neljänneksi tuloksella 167 . Suomalaisen naisyleisurheilun suurena menestysvuotena 1974 Heleena Kullas saavutti SM-pronssia Jyväskylässä elokuun alussa järjestetyissä Kalevan kisoissa tuloksella 166 . Maajoukkue-edustuksia hänellä on vuosilta 1971, 1972 ja 1973 Suomi–Ruotsi-maaotteluista, joissa paras sijoitus oli toinen sija vuodelta 1973 tuloksella 170 . SM-hallihopeaa Heleena Kullas saavutti Turussa 25.2.1973 tuloksella 170. Pituushypyssä hänen ennätyksensä oli 524 ja sekin on saavutettu Saarijärvellä syyskuussa vuonna 1967 .


title: Married to the Game

text: Married to the Game on yhdysvaltalaisen hip-hop artisti Too Shortin viidestoista albumi. Albumi julkaistiin 4. marraskuuta 2003.


title: Married to the Game

text: Kappaleiden aiheita ovat pääasiassa parittaminen ja seksi.


title: Lars Brandeby

text: Lars ("Lasse") Thorsten Brandeby (27. huhtikuuta 1945 Göteborg, Ruotsi – 20. marraskuuta 2011 Göteborg) oli ruotsalainen näyttelijä, koomikko ja toimittaja. Hän oli tunnettu erityisesti "Kurt Olsson" -hahmostaan, jossa hän esitti ruudulliseen pikkutakkiin pukeutunutta sietämätöntä besserwisseriä.


title: Lars Brandeby

text: Brandeby syntyi ja varttui Göteborgissa, Majornan kaupunginosassa, Torsten ja Annie Brandebyn perheessä. 1960- ja 1970-luvuilla hän työskenteli muun muassa putkimiehenä, opettajana ja taksinkuljettajana. Suoritettuaan aikuislukion hän aloitti journalistiset opinnot 1980–1981. Toimittajanura alkoi Radio Sjuhäradissa Boråsissa 1981–1985, missä hän pian saavutti huomiota radiohahmona yhteistyössä Janne Josefssonin kanssa.


title: Lars Brandeby

text: Kurt Olsson -hahmo syntyi paikallisradiossa 1979. Hahmosta tuli tunnettu koko Ruotsissa vuonna 1987, jolloin televisiosarja "Kurt Olssons Television" alkoi. Hahmo sai myöhemmin myös muita televisio-ohjelmia, kuten "Fådda blommor", "Kurt Olssons Sommartelevision" sekä "Kurt Olssons julkalender". Hahmo tuli erityisen tunnetuksi haastatellessaan julkisuuden henkilöitä omalaatuisella tyylillä. Kurt Olssonista tehtiin myös elokuva "Kurt Olsson – filmen om mitt liv som mig själv" vuonna 1990.


title: Lars Brandeby

text: Vuosina 2007–2011 Brandeby oli mukana yhteensä kahdessatoista televisioelokuvassa etsiväsarjassa Irene Huss. Hän näytteli poliisi Sven Anderssonia. Hän esiintyi myös muissa viihdesarjoissa ja televisio-ohjelmissa.


title: Lars Brandeby

text: Brandeby kuoli Sahlgrenska sjukhuset -sairaalassa pitkällisen sairauden murtamana.


title: 1. FFC Turbine Potsdam

text: 1. FFC Turbine Potsdam on Potsdamista, Saksasta kotoisin oleva vuonna 1971 perustettu naisten jalkapalloseura, joka pelaa maan pääsarjassa Bundesliigassa. Turbine Potsdam on naisten puolella yksi menestyneimmistä jalkapalloseuroista Saksassa.


title: Lola Montez

text: Lola Montez, oik. "Eliza Roseanna Gilbert", (17. helmikuuta 1821 – 17. tammikuuta 1861) oli irlantilaissyntyinen tanssijatar. Vuonna 1846 hänestä tuli Baijerin kuninkaan Ludvig I:n rakastajatar, ja seuraavana vuonna hän sai Landsfeldin kreivittären arvonimen. Hänen vaikutuksensa kuninkaaseen johti levottomuuksiin Münchenissä. Viimeiset vuotensa Montez vietti Yhdysvalloissa.


title: Lola Montez

text: Max Ophülsin vuonna 1955 ohjaama elokuva "Skandaalikuningatar" perustuu löyhästi Lola Montezin elämään.


title: Lola Montez

text: Tiedot Lola Montezin syntymäajasta vaihtelevat usealla vuodella, mutta uskottavimman lähteen mukaan hän syntyi helmikuussa 1821. Hänen isänsä oli brittiläisen armeijan upseeri nimeltä Gilbert ja äitinsä kreolilaista syntyperää oleva irlantilainen hatuntekijä. Perhe muutti Intiaan Lolan ollessa lapsi. Hän joutui viettämän pitkiä aikoja yksinään, ja sitoutumaton elämä teki hänestä levottoman. Noin kymmenvuotiaana Lola lähetettiin Englantiin kasvatettavaksi ja koulutettavaksi. Hän oppi ymmärtämään vieraita kieliä, keskustelemaan sujuvasti ja soittamaan pianoa kohtuullisesti.


title: Lola Montez

text: Vuonna 1837 Lola avioitui 16-vuotiaana luutnantti Thomas Jamesin kanssa ja pari siirtyi Intiaan. Intiassa Lola solmi suhteita muihin miehiin ja hankki huonon maineen. Avioliitto purettiin viisi vuotta myöhemmin Kalkutassa. Avioeron jälkeen Lola matkusti ympäri Eurooppaa eri miesystäviensä kustantamana. Samalla hän koulutti itsensä tanssijattareksi Madridissa ja hänestä tuli donna Maria Dolorez. Sukunimen hän valitsi Espanjan tunnetuimman härkätaistelijan Montezin mukaan.


title: Lola Montez

text: Ensimmäinen Montezia käsittelevä suomalainen julkaisu oli Borgå Tidningar -sanomalehden vuoden 1843 artikkeli, jossa uutisoitiin hänen ensimmäisestä teatteriesiintymisestään Pariisissa. Montezista tuli lyhyessä ajassa ajalleen hyvin poikkeuksellisesti Euroopan-kuulu julkisuuden henkilö. Lehdistö seurasi tarkkaan Montezin vaiheita, ja hän esiintyi monissa Euroopan suurkaupungeissa vaihtelevalla menestyksellä. Uutiset kohdistuivat pääosin Montezin elämään Baijerissa vuosina 1846–1848. Samalla vuosikymmenellä Montez nousi myös Suomessa hyvin tunnetuksi ja hänestä käytettiin nimeä ”Landsfeldin kreivitär”.


title: Lola Montez

text:
Esiintymismatkoillaan ja yksityiselämässään Montez aiheutti monia skandaaleita ja jopa kaksintaisteluita. Hän jätti jälkeensä maksamattomia laskuja ja perikatoon ajettuja suosijoita, joihin kuului myös tunnettuja henkilöitä kuten Victor Hugo ja Franz Liszt. Heidän lisäkseen Montez käytti viehätysvoimaansa kuninkaallisiin ja sai Baijerin kuninkaan Ludvig I:n rakastumaan itseensä. Kuningas lahjoitti Montezille talon Münchenistä ja maksoi Montezin palvelusväen, kalustuksen ja korut. Lisäksi Montez nautti monista etuoikeuksista, jotka kuuluivat vain hallitsijaperheen jäsenille. Poliisijohtaja, joka tunsi Montezin maineen, tarjosi tälle 50 000 frangin korvausta Münchenistä poistumisesta, mutta Montez kieltäytyi tarjouksesta. Lopulta hänet karkotettiin keväällä 1848 Münchenin levottomuuksien yhteydessä.
Vuonna 1849 Montez avioitui Lontoossa nuoren ratsuväkiupseerin George Trafford Healdin kanssa. Montezin edellinen avioero ei kuitenkaan ollut virallinen, ja hän joutui syytteeseen kaksinnaimisesta. Päästyään vapaaksi takuita vastaan Montez pakeni Espanjaan. Seuraavan vuoden aikana hän palasi näyttämölle ja teki vuosina 1851–1853 kiertueen Yhdysvaltain itärannikolle. Matkustettuaan sieltä San Franciscoon hän otti ohjelmistoonsa kuuluisan ”hämähäkkitanssinsa”.


title: Lola Montez

text: Heinäkuussa 1853 Montez avioitui "San Francisco Whig" -sanomalehden omistajan Patrick Purdy Hullin kanssa. Avioliitto osoittautui riitaiseksi, ja jo muutaman kuukauden yhdessäolon jälkeen Montez pyysi mieheltään avioeroa. Hän solmi välittömästi uuden rakkaussuhteen saksalaiseen paroniin, joka oli saapunut Münchenistä ja herätti eloon kuningas Ludvigiin liittyvät muistot. Paronin ja Montezin tuttavuus jäi lyhytaikaiseksi, sillä vain muutama päivä heidän tapaamisensa jälkeen paroni löydettiin ammuttuna metsästä. Kuolemansyyntutkija kuittasi asian lyhyellä päätöksellä, jonka mukaan paroni oli kuollut ampumavälikohtauksessa, jollaiset olivat yleisiä tuon aikakauden villissä lännessä.


title: Lola Montez

text: Toukokuussa 1855 Montez valitsi managerikseen näyttelijä Noel Follinin ja purjehti tämän kanssa Sydneyyn, Australiaan. Elokuussa samana vuonna Montez avasi kiertueensa kuninkaallisessa Victorian teatterissa, jossa hän esitti paikallisten näyttelijöiden avustamana numeronsa "Lola Montez Baijerissa". Sydneystä lähtiessään Montez jätti laskujaan maksamatta ja sai virkavallan peräänsä. Esiintyessään myöhemmin Melbournessa Montez joutui turvautumaan ”hämähäkkitanssiinsa” yleisömäärien vähenemisen estämiseksi. Lehdistö tuomitsi Montezin tanssin säädyttömänä, mutta rauhantuomarina toimiva Melbournen pormestari kieltäytyi pidättämästä tätä. Marras–joulukuussa Montez esiintyi täysille saleille Adelaidessa ja sai haltioituneen vastaanoton palattuaan Sydneyyn seuraavana vuonna.


title: Lola Montez

text: Helmikuussa 1856 Montez saavutti suurta suosiota esiintyessään Ballaratissa. Paikallisen lehdistön moittiessa Montezia epäsiveellisestä tanssista tämä otti hevospiiskansa esiin ja ruoski julkisesti lehden päätoimittajan Henry Seekampin. Myöhemmin keväällä Montez kierteli Victorian osavaltion pienissä kaupungeissa, kunnes lopetti kiertueensa toukokuussa 1856 Uuden Etelä-Walesin Newcastleen. Siellä Montez ja hänen managerinaan toiminut Follin astuivat "Jane A Falkenberg" -alukseen ja aloittivat paluumatkan San Franciscoon.


title: Lola Montez

text: Laivamatkan aikana Montezin ja Follinin välit kiristyivät ja Montezin miessuhteet Melbournessa nousivat uudelleen esiin. Yöllä 8. heinäkuuta Follin katosi "Jane A Falkenbergilta" ja hänen uskottiin pudonneen pimeässä mereen. Tapahtumasta on useita versioita. Montezin tiedettiin jo Melbournessa yrittäneen iskeä saksilla Follinia ja monet epäilivät hänen työntäneen managerinsa yli laidan. Vastaavasti myös Follinin itsemurhateoria sai kannatusta. Asiasta ei käynnistetty koskaan virallisia tutkimuksia.


title: Lola Montez

text: Yhdysvaltoihin saavuttuaan Montez yritti luoda uutta uraa tanssijana useissa kaupungeissa, mutta epäonnistui pyrkimyksissään. Vuonna 1857 hän ryhtyi moraalisten luentojen pitäjäksi ja kertoi katuvansa entistä elämäntapaansa. Syfiliksen kolmannen vaiheen eteneminen pysäytti Montezin uran luennoitsijana, ja hän kuoli Brooklynissa 17. tammikuuta 1861. Hänet haudattiin Greenwoodin hautausmaahan rouva Eliza Gilbertin nimellä.


title: Noitatunturi

text: Noitatunturi on tunturi Kemijärvellä. Se sijaitsee Pyhä-Luoston kansallispuiston alueella. Tunturi kohoaa 540 metrin korkeuteen merenpinnasta ja se on kansallispuiston korkein kohta.


title: Suomi talviolympialaisissa 1928

text: Suomi saavutti Sankt Moritzin talviolympialaisista 1928 neljä mitalia, joista kaksi oli kultaa, yksi hopeaa ja yksi pronssia. Kaikki mitalit tulivat pikaluistelusta, ja kisojen mitalitilastossa Suomi sijoittui neljänneksi.


title: Suomi talviolympialaisissa 1948

text: Suomi saavutti Sankt Moritzin talviolympialaisista 1948 kuusi mitalia, joista yksi oli kultaa, kolme hopeaa ja kaksi pronssia. Kisojen mitalitilastossa Suomi sijoittui kahdeksanneksi.


title: Roscoe Dash

text: Jeffery Johnson, Jr. (s. 2. huhtikuuta 1990), tunnetaan paremmin taiteilijanimellään Roscoe Dash, on yhdysvaltalainen rap-artisti. Hänen ensimmäinen julkaisunsa "J.U.I.C.E." -niminen EP julkaistaan 20. joulukuuta 2011. Roscoe Dashilla on tytär, joka syntyi hänen ollessaan 16-vuotias.


title: Fleetwood Mac ’Live’

text: 'Live' on Fleetwood Mac -yhtyeen live-albumi, jonka on julkaissut Belgiassa levy-yhtiö Br. Music luettelotunnuksella BR LP 16 ja C-kasetin osalta tunnuksella BR MC 16. Äänitysajankohtaa, julkaisuvuotta tai muusikoita ei ole mainittu. Lisensoija on CT Productions.


title: Novella (albumi)

text: Novella on englantilaisen Renaissance-yhtyeen esittämä, sovittama ja tuottama studioalbumi vuodelta 1977.


title: Novella (albumi)

text: Albumi on äänitetty marraskuussa 1976 Wembleyssä De La Lane Lea -musiikkikeskuksessa ja masteroitu samassa paikassa joulukuussa. Insinöörinä on toiminut Dick Plant apunaan Barry Kidd. Orkesterisovitukset on tehnyt Richard Hewson.


title: Novella (albumi)

text: Levykannen on suunnitellut Churchmouse, kuvituksen on tehnyt Pamela Brown ja muotokuvan Amy Tuttle. Levy-yhtiö on Sire Records. Markkinoinnista Yhdysvalloissa on huolehtinut ABC Records, jolla on ollut toimipisteet Los Angelesissa Kaliforniassa ja New Yorkissa.


title: Novella (albumi)

text: Sävellysten julkaisijat ovat Prologue Music / Bleu Disque Music (ASCAP). Kappaleiden sanat on painettu LP-levyn avautuvien levykansien sisäpuolelle.LP-levyn takakannessa on maalaus yhtyeen jäsenistä.


title: Yöjuttu (televisiosarja)

text: Yöjuttu "(Night Gallery)" oli Rod Serlingin juontama kauhutarinoihin perustunut tv-sarja, jota lähetettiin NBC-kanavalla kolme kautta vuosina 1970-1973, yhteensä 46 jaksoa + pilotti. Suomessa sarjaa esitti Mainos-tv (nyk. MTV3).


title: Yöjuttu (televisiosarja)

text: Jokaisen jakson alussa Sterling esitteli taidegalleriassa makaaberin maalauksen tai patsaan, joka perustui esitettävään tarinaan. Jaksossa oli yleensä kolme tarinaa. Osa tarinoista perustui kuuluisiin kauhutarinoihin, muun muassa H.P. Lovecraftin teoksiin ja nuoret ohjaajat, kuten Steven Spielberg ohjasivat joitain tarinoita.


title: Dancing Thru the Stars

text: Dancing Thru the Stars on suomalaisen laulaja-lauluntekijä Emmin kaksi kappaletta sisältävä CD-single vuodelta 2002. Nimikappale on Emmin toiselta albumilta "No Nothing". Julkaisijat ovat Oy EMI Finland Ab / EMI Music Publishing Scandinavia ja levymerkki on Parlophone.


title: Dancing Thru the Stars

text: Kansikuvan on suunnitellut Tehdas Numero Kolme ja toteuttanut Kaisa Nurminen. Emmin A&R-henkilönä on toiminut Sami Häikiö.


title: Dancing Thru the Stars

text: Nimikappaleen ovat tuottaneet Jyrki Tuovinen ja Emmi. Sen on äänittänyt ja miksannut Tuovinen Petrax-studioilla apunaan Mikko Lohenoja. Muusikot ovat:Kakkoskappaleen on tuottanut Hannu Korkeamäki. Hän on myös äänittänyt sen Kanalassa paitsi rumpujen osalta Jetro Vainio Music Makers -studioilla. Miksauksen on tehnyt Jussi Jaakonaho Petrax-studioilla. Muusikot ovat:Kummankin kappaleen masteroinnin on tehnyt Thomas Eberger Cutting Roomissa.


title: Dancing Thru the Stars

text: Kappaleet on sanoittanut Emmi ja toinen säveltäjä hänen lisäkseen on Hannu K.


title: Jollei jouluna ole lunta

text: Jollei jouluna ole lunta (alkuperäiseltä nimeltään If It Doesn’t Snow on Christmas) on yhdysvaltalaisten Gerald Marksin ja Milton Pascalin kirjoittama joululaulu, johon suomenkieliset sanat teki Sauvo ”Saukki” Puhtila. Kappaleen alkuperäinen englanninkielinen versio julkaistiin vuonna 1949 Gene Autryn esittämänä, singlen ”Rudolph the Red-Nosed Reindeer” B-puolena. Suomeksi sen ovat levyttäneet muun muassa Vieno Kekkonen vuonna 1961, Pasi Kaunisto vuonna 1975 ja Jari Sillanpää vuonna 1996. Se on mukana myös Saukin ja Pikkuoravien sikermässä "Pikkuoravien joulupotkuri 2" vuodelta 1964.


title: David Sainsbury

text: David John Sainsbury, Turvillen Paroni (s. 24. lokakuuta 1940) on brittiläinen liikemies ja poliitikko, joka toimii nykyisin Cambridgen yliopiston kanslerina. Sainsburyn suku omistaa Sainsbury's-ketjun, ja lordi Sainsbury onkin aikaisemmin toiminut ketjun puheenjohtajana. Sainsbury on miljardööri ja on lahjoittanut miljoonia muun muassa Cambridgen yliopistolle. Hän on ollut Iso-Britannian parlamentin ylähuoneen jäsen vuodesta 1997.


title: Emiliano Viviano

text: Emiliano Viviano (s. 1. joulukuuta 1985 Fiesole, Italia) on italialainen jalkapalloilija. Maalivahtina pelaava Viviano edustaa Englannin Valioliigassa pelaavaa Arsenalia.


title: Emiliano Viviano

text: Viviano aloitti uransa Bresciassa kaudella 2004–2005, mutta vietti kyseisen kauden lainalla Cesenassa. Palattuaan takaisin Bresciaan hän vietti seurassa neljä kautta ollen joukkueen ykkösvahtina jälkimmäiset kolme kautta.


title: Emiliano Viviano

text: Tammikuussa 2009 Viviano siirtyi yhteissopimuksella Interiin, mutta joukkue myi hänet heinäkuussa 2009 Bolognaan, jossa Viviano pelasi ensimmäistä kertaa Italian pääsarjassa. Hänen ensimmäinen Serie A -ottelunsa oli 22. elokuuta 2009 Fiorentinaa vastaan. Ottelu päättyi 1–1. Kahden kauden jälkeen Inter osti Vivianon takaisin joukkueeseensa heinäkuussa 2011.


title: Emiliano Viviano

text: Tammikuussa 2012 Viviano siirtyi Palermoon.


title: Said Qutb

text: Said Qutb (; 9. lokakuuta 1906 – 29. elokuuta 1966) oli egyptiläinen kirjailija, runoilija ja filosofi. Hän oli muslimiveljeskunnan johtava jäsen 1950- ja 1960-luvulla ja 1900-luvun tunnetuin islamistiajattelija.


title: Said Qutb

text: Maallistunut nationalisti Qutb sai opettajankoulutuksen. Siirtomaavallan päättyessä hän kuitenkin kääntyi etsimään vastauksia uskonnosta, kun poliittiset puolueet eivät onnistuneet ratkomaan Egyptin ongelmia. Yhdysvalloissa 1950-luvulla viettämiensä parin vuoden aikana hän totesi oikeaksi käsityksensä lännen turmeltuneisuudesta ja liittyi palattuaan Muslimiveljeskuntaan, jonka pääajattelija hänestä pian tuli. Suhteen Nasseriin olivat alkuun hyvät, mutta Nasserin hylättyä islamin ja turvauduttua koviin otteisiin veljeskuntaa kohtaan suhteet katkesivat ja Qutb alkoi radikalisoitua. Vankilaan joutunutta Qutbia kidutettiin. Samaan aikaan hänen ajattelunsa uskonnollinen nationalismi vahvistui. Hän näki vihollisena myös mielestään turmeltuneen islamilaisen eliitin.


title: Said Qutb

text: Qutb hirtettiin 1966, jolloin hänestä tuli liikkeen marttyyri. Terroristijärjestö Al-Qaidan johtokaksikko Ayman al-Zawahri ja Osama bin Laden perehtyivät hänen myöhäistuotantoonsa ja omaksuivat muiden ääri-islamistien tavoin sen sisällön. Tätä hänen elämäntyönsä vaihetta pidetään New Yorkissa syyskuussa 2001 tapahtuneiden iskujen taustana ja juurina. Vaikka nykyinen Egyptin Muslimiveljeskunta on tuominnut väkivallan käytön ja terroristijärjestöt, se ei ole ottanut etäisyyttä Qutbin myöhäisajatteluun vaan suhtautuu siihen välinpitämättömästi.


title: Boris Taimitarha

text: Boris Johannes Taimitarha (15. syyskuuta 1930 Helsinki – 15. lokakuuta 2011 Helsinki) oli suomalainen matkailualan vaikuttaja, joka uransa viime vuosina työskenteli Matkailun edistämiskeskuksen Lontoon-toimiston johtajana, joka vastasi myös MEKin Ranskan, Espanjan ja Italian toiminnoista. Hän oli International Association of Travel and Tourism Professionalsin kansalliskomitean puheenjohtaja. Hänelle on myönnetty Suomen Leijonan ritarikunnan ritarimerkki. Taimitarha oli taustavaikuttajana Lappiin suuntautuvien Concordella tehtävien päivänmatkojen aloittamisessa.


title: HMS Äran

text: HMS Äran oli Ruotsin laivaston Äran-luokan rannikkopanssarilaiva.


title: HMS Äran

text: Alus tilattiin lokakuussa 1899 Lindholmenin telakalta Göteborgista. Sen koneiston toimitti Motala. Sopimuksen mukaan aluksen tuli valmistua 26 kuukaudessa. Alus laskettiin vesille 14. elokuuta 1901 kumminaan kuningas Oskar II ja se valmistui 7. syyskuuta 1902.


title: HMS Äran

text: Alus siirrettiin 1920-luvulla pois rannikkolaivastosta paikalliseskaaderiin oltuaan Ahvenanmaalle määrätyn laivasto-osaston (Tukholman eskaaderi) lippulaivana. Se oli 1933–1939 reservissä, mistä alus siirrettiin modernisoitavaksi, jolloin aluksen ilmatorjunta uudistettiin asentamalla neljä 57 millimetrin ja kaksi 40 millimetrin ilmatorjuntatykkiä sekä kaksi kaksipiippuista 8 millimetrin konekivääriä. Alus sijoitettiin 1942 majoitusalukseksi ja tammikuussa 1945 se sijoitettiin Malmöhön ilmatorjunta-alukseksi. Se poistettiin palveluksesta 13. kesäkuuta 1947 ja myytiin romutettavaksi Marinverkstädernalle Karlskronaan. Alus upposi 1968 Hallandin rannikolla 18 kilometriä Särdalista länteen, kun sitä hinattiin romuttamolle.


title: Hanna Sumari

text: Hanna Maria Sumari (s. 9. toukokuuta 1958 Helsinki) on toimittaja, juontaja ja bloggari.


title: Hanna Sumari

text:
Sumari tuli tunnetuksi "Joka kodin asuntomarkkinat" -ohjelmasta, jota hän alkoi tehdä yhdessä Remontti-Reiskan kanssa vuonna 1993 MTV3-kanavalle. Asuntomarkkinoiden ohella hän teki vuosina 1994 ja 1996 samalle kanavalle "Mökkitalkoot"-ohjelmaa, jota esitettiin kesäisin. "Divaani" oli television ensimmäinen kokonaan kodinsisustukseen perehtynyt ohjelma, jota Sumari toimitti ja juonsi vuosina 1996–1998. Vuosina 2001–2011 hän teki Telvis-palkinnolla (vuonna 2004) palkittua "T.i.l.a". -ohjelmaa. Hän on esiintynyt sisustusalan messuilla luennoitsijana. Ennen TV-uraansa hän toimi mm PR-alalla PR- ja viestintätoimisto Promodessa, jonka toimitusjohtajana hän myös toimi. Hanna kuuluu myös Taika-lehden toimituskuntaan.
Sumarin harrastuksiin kuuluu muun muassa moottoripyöräily. Harrastuksesta kertoo MTV3/MAX -kanavalle tehdyt "Moottoripyöräpäiväkirjat" -ohjelmat vuosina 2008 ja 2010.


title: Hanna Sumari

text: Sumari on myös askartelija, jonka ohjeita on ollut paitsi tv-ohjelmissa myös lehdissä ja alan messuilla. Hän työskentelee myös freelance-toimittajana.


title: Hanna Sumari

text: Sumari on ollut "Suomen kaunein koti" -ohjelman tuomarina vuodesta 2013 sekä "Suomen kaunein piha" -ohjelman tuomarina vuonna 2014. Keväällä 2017 Sumari kilpaili "Tanssii tähtien kanssa" -ohjelman kymmenennellä tuotantokaudella. Vuonna 2018 syksyllä Sumari esiintyi omana itsenään "Salatuissa elämissä" parissa jaksossa palkinnonjakajana.


title: Hanna Sumari

text: Sumari kirjoittaa blogia "Apu"-lehden verkkosivuille.


title: Hanna Sumari

text: Sikke Sumari on Hanna Sumarin sisko.


title: Hygriini

text: Hygriini eli 2-asetonyyli-1-metyylipyrrolidiini (CHNO) on pyrrolidiinirakenteen sisältävä alkaloidi. Sitä esiintyy erityisesti kokapensaiden lehdissä ja eräissä "Solanales"-lahkon kasveissa. Ulkomuodoltaan se on viskoosia keltaista ja pistävänhajuista nestettä. Se on välituote kasvien valmistaessa tropaanialkaloideja.


title: Hygriini

text: Muiden alkaloidien tavoin hygriini on emäksinen. Kasveissa se esiintyy optisesti puhtaana aktiivisena R(+)-isomeerina. Tämä isomeeri on suoloinaan stabiili, mutta eristettynä rasemisoituu nopeasti. Myös toinen hygriinin isomeereistä (-)-hygriini rasemisoituu nopeasti mahdollisesti avoketjuisen muodon kautta.


title: Hygriini

text: Kasvit syntetisoivat yhdistettä lähtien ornitiiniaminohaposta, josta muodostuu N-metyyli-Δ-pyrroliumkationi, joka reagoi asetoetikkahapon tai asetoasetyylikoentsyymi-A:n kanssa Mannich-reaktiolla, jolloin tuotteena muodostuu hygriiniä. Hygriini hapetetaan edelleen ja kasvit tuottavat siitä tropinonia.


title: Hygriini

text: Hygriinin valmistamiseen synteettisesti on useita tapoja, mutta ne ovat usein monivaiheisia. Yksi tapa valmistaa hygriiniä on γ-metyyliaminobutyraldehydin ja etyyliasetoasetaatin välinen kondensaatioreaktio. Yhdistettä voidaan valmistaa myös lähtemällä N-metyyliproliinin etyyliesteristä, joka pelkistetään DIBALin avulla ketoniksi. Muodostuva yhdiste reagoi (metoksimetyyli)trifenyylifosfoniumbromidin kanssa muodostaen vinyylieetterin, joka hajoaa spontaanisti aldehydiksi. Tämä aldehydi reagoi Grignard-reaktiolla metyylimagnesiumbromidin kanssa, jolloin muodostuu hygroliinia (CHNO). Hygroliini hapetetaan hygriiniksi Dess–Martin-perjodinaanilla.


title: Pesonen

text:
Pesonen on suomalainen sukunimi.
Nimi Pesonius on johdettu Pesosesta.


title: Almirante Lynch (1912)

text: Almirante Lynch (runkonumero L) oli Chilen laivaston Almirante Lynch -luokan hävittäjä, joka palveli sekä ensimmäisessä että toisessa maailmansodassa.


title: Almirante Lynch (1912)

text: Alus tilattiin 1911 J. Samuel White and Companyltä Cowesista Isle of Manilta ja sen köli laskettiin 9. marraskuuta 1911. Alus laskettiin vesille 28. syyskuuta 1912 ja se valmistui 1913. Alus otettiin Chilen laivaston palvelukseen.


title: Almirante Lynch (1912)

text: "Almirante Lynch" saapui 1914 Chileen aloittaen palveluksensa ja se poistettiin palveluksesta 19. joulukuuta 1945.


title: Rovaniemen hirvenpää

text: Rovaniemen Lehtojärvellä tehtiin järven tuntumasta suolöytönä 37 cm:n mäntyinen hirvenpääveistos. Se on edelleen hyvässä kunnossa, vaikka puu onkin halkeillut ja alaleuasta puuttuu palanen , ja se antaa eloisan kuvan muinaisen metsästäjän kyvystä hahmottaa tärkeimmän metsästyseläimensä. Veistos lunastettiin museovirastolle 1957 (KM14189). Se on varhaisimpiin kuuluva puinen esine, joka ajoitetaan mesoliittiselle kivikaudelle .


title: Rovaniemen hirvenpää

text: Puuveistoksia tai –esineitä on kivikaudelta säilynyt vain muutama. Orgaanisten esineiden säilyttävänä tekijänä on vetinen ja hapeton suoympäristö, joka pysäyttää lahoamisen tehokkaasti tuhansiksi vuosiksi. Myös puun käsittely on edesauttanut säilymistä. Veistoksen pinnasta löytyy jäämiä punamullasta, joka on ilmeisesti ollut sekoitettuna vettä hylkivään rasvaan .


title: Rovaniemen hirvenpää

text: Veistoksen kalibroitu ajoitus on 5790 eaa. , mikä sijoittaa sen myöhäiseen mesoliittiseen kauteen, mikä tarkoittanee Suomusjärven kulttuuria. Rovaniemi sijaitsee selvästi sen kulttuurialueen sisällä . Veistoksen kulttuurisidonnaisuudesta ei kuitenkaan ole muita viitteitä kuin sen ajoitus ja sijainti, sillä löydöksen mukana ei tullut muuta materiaalia .


title: Rovaniemen hirvenpää

text: On otaksuttu, että veistos oli veneen keulakuvana. Tähän viittaa kaulaan tehty suuri lovi, jolla pää voidaan kiinnittää pystypuuhun. Kaulan sivuilla on lisäksi porattu reiät kiinnitystä varten. Kivikauden kalliokuvissa Vienan Uikujoessa, Kuolan Kanozerossa, Ruotsin Nämforsenissa ja Norjan Altassa on esitetty kookkaita valaanpyyntiveneitä, joissa on hirvenpääkoristeet keulassa. Samoissa kuvissa esiintyy myös hirvenpääsauvoja, joita kuvissa kannetaan joko yksittäin tai veneiden kannella. Myös suomalaisissa kalliomaalauksissa venekuvissa on eläimenpäitä muistuttavat ulokkeet . Veistoksen yläosassa on vielä kolot vaikkapa sarvien kiinnitystä varten .


title: Ennahda

text: Ennahda (, ) on tunisialainen islamistinen puolue. Puolue perustettiin 1. maaliskuuta 2011 Tunisian vallankumouksen ja presidentti Zine el-Abidine Ben Alin maastapaon jälkeen, kun sen muodostaminen tuli lailliseksi. Puolueen johtaja on Rašid al-Ghannuši. Puolueen kakkosmies on puoluesihteeri Hamadi Jebali, jonka puolue asetti pääministeriehdokkaaksi vuoden 2011 vaaleihin.


title: Ennahda

text: 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 40 % äänistä ja 89 paikkaa, mikä on merkittävästi enemmän kuin yksikään muu puolue. Toiseksi tullut CPR-puolue sai 29 paikkaa.


title: Ennahda

text: Puolueen johtaja Rašid al-Ghannuši on pitänyt Turkkia mallina demokratialle ja puolue on verrannut itseään Turkin AKP-puolueeseen. Ulkomainen media on korostanut puolueen maltillisuutta. Puolueen johdossa on myös tuettu Turkkia sen syytettyä Ranskan kansanmurhasta Algeriassa Ranskan parlamentin säädettyä armenialaisten kansanmurhan kieltämisen rangaistavaksi. Puolueen johtaja Fatah Rabiai on vaatinut Ranskaa tunnustamaan joukkomurhat Algeriassa ja pyytämään niitä anteeksi.


title: Ennahda

text: Marraskuun puolivälissä 2011 puolueen pääsihteeri ja pääministeriehdokas nähtiin nettivideolla kertomassa kannattajilleen haluavansa maan kuudenteen kalifaattiin, minkä uskottiin vaikeuttavan hallitusneuvotteluja maallisten puolueiden kanssa.


title: Ennahda

text:
Puolue muodosti hallituksen Ettakatol ja CPR-puolueiden kanssa Hamadi Jebali pääministerinä.
Ali Laarayedh valittiin puolueen pääsihteeriksi 2013 ja hän otti myös pääministerin aseman toimittuaan aiemmin sisäministerinä.


title: Ennahda

text:
Tunisian uusi perustuslaki hyväksyttiin 26.1.2014. Samana päivänä muodostettiin Ennahdan edustajan Mehdi Jomaan johtama väliaikaishallitus.
Uuden tammikuun 2014 perustuslain jälkeisissä vaaleissa puolue sai 37 % äänistä ja muodosti hallituksen vaalit voittaneen Nidaa Tounes -puolueen kanssa, jonka Habib Essid toimi pääministerinä.


title: Almirante Condell (1912)

text: Almirante Condell (runkonumero C) oli Chilen laivaston Almirante Lynch -luokan hävittäjä, joka palveli sekä ensimmäisessä että toisessa maailmansodassa.


title: Almirante Condell (1912)

text: Alus tilattiin 1911 J. Samuel White and Companyltä Cowesista Isle of Manilta ja sen köli laskettiin 11. joulukuuta 1911. Alus laskettiin vesille 27. tammikuuta 1913 ja se valmistui tammikuussa 1914. Alus otettiin Chilen laivaston palvelukseen.


title: Almirante Condell (1912)

text: Alus lähti sisaraluksensa "Almirante Lynchin" kanssa Southamptonista 7. helmikuuta 1914 ja ne saapuivat 22. huhtikuuta Chileen Valparaisoon aloittaen palveluksensa. Se pakotti 11. joulukuuta Falklandin taistelun jälkeen Saksan keisarikunnan laivaston kevyen risteilijän "SMS Dresdenin" Shollinlahdelta Punta Arenasiin muistuttamalla puolueettomien maiden aluevesillä noudatettavasta 24-tunnin säännöstä.


title: Almirante Condell (1912)

text: Chile oli toisessa maailmansodassa puolueeton, jolloin alus ei osallistunut sotatoimiin. Alus oli kuitenkin koko sodan ajan valmiudessa. Se poistettiin palveluksesta 19. joulukuuta 1945, minkä jälkeen sitä käytettiin ponttoonina. Alus romutettiin vuonna 1955.


title: Pérez

text: Pérez tai Perez on espanjankielinen sukunimi, joka on muun muassa seuraavilla henkilöillä:


title: Kongressipuolue (Tunisia)

text: Kongressipuolue (, , CPR) tai al-Mottamar on tunisialainen puolue. Puolue perustettiin vuonna 2001, mutta se kiellettiin seuraavana vuonna ja sen perustaja Moncef Marzouki oli maanpaossa Pariisissa.


title: Kongressipuolue (Tunisia)

text: Tunisian vallankumouksen jälkeen puolue laillistettiin ja 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 29 paikkaa 217:sta ja tuli siten toiseksi islamistisen Ennahdan jälkeen.


title: Edistyksellinen demokraattinen puolue

text: Edistyksellinen demokraattinen puolue (, , PDP) on tunisialainen puolue. Puolue perustettiin 1983 nimellä "edistyksellinen sosialistinen kokoomus" ja rekisteröitiin 1988. Nykyisen nimensä se otti 2001. Ben Alin aikana se oli laillinen oppositiopuolue. Puolueen puheenjohtaja on Ahmed Nejib Chebbi.


title: Edistyksellinen demokraattinen puolue

text:
Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 16 paikkaa 217:stä.
Kampanjassaan vasemmistoliberaali ja maallistunut PDP kampanjoi etenkin islamistipuolue Ennahdaa vastaan, mutta jäi viidenneksi Ennahdan voitettua ylivoimaisesti.


Ettakatol – Työn ja vapauksien demokraattinen foorumi (, , FDTL) on tunisialainen puolue. Puolue perustettiin 1994 ja rekisteröitiin virallisesti 2002. Puolueen johtaja ja pääsihteeri on Mustapha Ben Jafar.


title: Työn ja vapauksien demokraattinen foorumi

text: Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 20 paikkaa.


title: Aridha

text: al-‘Arīḍah ash-Sha‘biyyah lil-Ḥurriyyah wal-‘Adālah wat-Tanmiyah () tai al-Aridha on tunisialainen puolue. Puolue perustettiin Tunisian vallankumouksen jälkeen 17. maaliskuuta 2011. Sen perustaja on Mohamed Hechmi Hamdi.


title: Aridha

text: Tunisian vallankumouksen jälkeen 24. lokakuuta 2011 järjestetyissä vaaleissa uutta perustuslakia säätävän neuvoston valitsemiseksi puolue sai 26 paikkaa ja tuli siten kolmanneksi.


title: Aridha

text: Puolueen perustaja Hechmi Hamdi on miljonääri, joka oli pitkään islamistisen Ennahda-liikkeen jäsen. Hän asuu Lontoossa ja omistaa Al Mustaquilla -satelliittikanavan. Populistiseksi syytetty Hechmi Hamdi lupasi puoli miljoonaa työpaikkaa ja ilmaisen terveydenhoidon ja joukkoliikenteen.


title: Kauppakeskus Stella

text: Kauppakeskus Stella on Mikkelin keskustassa sijaitseva, Osuuskauppa Suur-Savon omistama kauppakeskus. Kauppakeskus Stella avasi ovensa 11.11.2011 kello 11.11. Stellan kokonaispinta-ala on noin 30 000 neliömetriä jakautuen kolmeen kerrokseen. Stellassa on alle 30 erikoisliikettä mm. Sokos. Kauppakeskuksen sydämenä on avara lasikatteinen kävelykatu, jossa sijaitsee myös perinteinen Mikkelin kauppahalli. Pääsisäänkäynti kauppakeskukseen on historiallisten porttirakennusten välistä, Hallituskatu 3-5.


title: Venus-symboli

text:
Venus-symboli (♀) on ikivanha symbolikuvio, jonka muodostavat ympyrä ja sen alapuolella
oleva risti. Symbolin katsotaan alun perin kuvaavan roomalaisten rakkauden ja kauneuden jumalan Venuksen käsipeiliä.


title: Venus-symboli

text: Kuviota käytetään Venus-planeetan symbolina muun muassa almanakoissa. Sitä on käytetty myös kuparin symbolina varsinkin alkemiassa, minkä vuoksi se esiintyy myös eräiden kaivospaikkakuntien kuten Outokummun vaakunassa heraldisena symbolina.


title: Venus-symboli

text:
Nykyisin Venus-symbolin tunnetuin merkitys on kuitenkin sen käyttö naisen tai naaraseläimen symbolina, kun taas Mars-symboli (♂) merkitsee miestä tai koiraseläintä.
Venus-symbolin Unicode-koodiarvo on U+2640.


Mars-symboli


title: Mars-symboli

text:
Mars-symboli (♂) on ikivanha symbolikuvio, jonka muodostavat ympyrä ja siitä yläoikealle
työntyvä nuolikuvio. Symbolin katsotaan alun perin kuvaavan roomalaisten sodanjumalan Marsin
kilpeä ja keihästä.


title: Mars-symboli

text:
Kuviota käytetään Mars-planeetan symbolina muun muassa almanakoissa. Sitä on käytetty myös raudan
symbolina varsinkin alkemiassa.


title: Mars-symboli

text:
Nykyisin Mars-symbolin tunnetuin merkitys on kuitenkin sen käyttö miehen tai uroseläimen
symbolina, kun taas Venus-symboli (♀) merkitsee naista tai naarasta.
Mars-symbolia on sovellettu kaupalliseen käyttöön muun muassa ajoneuvovalmistajana tunnetun Volvon logossa.


title: Mars-symboli

text: Mars-symbolin Unicode-koodiarvo on U+2642.


title: Gottlieb Pesonius

text: Gottlieb Leopold Pesonius (15. marraskuuta 1823 Vehkalahti – 26. marraskuuta 1884) oli Jyväskylän valtuuston ensimmäinen puheenjohtaja vuodesta 1875 ja Jyväskylän Ylä-alkeiskoulun eli myöhemmän Jyväskylän lyseon ensimmäinen rehtori. Pesonius omisti Koskensaaren ruukin (naulatehtaan) Petäjävedellä.


title: Gottlieb Pesonius

text: Pesoniuksen vanhemmat olivat kirkkoherra Olof Pesonius (k. 1849) ja Anna Katarina Häggroth. Hänen puolisonsa oli vuodesta 1854 Fredrika Sofia Söderström (k. 1904). Hänet on haudattu Jyväskylän vanhalle hautausmaalle.


title: Pesonius

text: Pesonius on muun muassa seuraavien henkilöiden sukunimi:


title: Theodore Forstmann

text: Theodore Forstmann (1940–2011) oli yhdysvaltalainen liikemies ja miljardööri. Hän omisti Dr Pepper -juomat, Toppsin ja Gulfstream-lentokoneet sekä International Management Groupin, joka manageroi huippu-urheilijoita. Forbes on arvioinut hänen omaisuudekseen 1,3 miljardia euroa.


title: Bandyliigakausi 2007–2008

text: Jääpallon Suomen mestaruus 2007-2008 ratkaistiin kaksinkertaisen runkosarjan päätteeksi kahdeksan parhaan pudotuspeleillä. Kausi oli juhlavuosi, sillä ensimmäinen jääpallon Suomen mestaruus oli ratkaistu sata vuotta aiemmin.


title: Bandyliigakausi 2007–2008

text: Sarjassa oli 11 joukkuetta kun Veitsiluodon Vastus vetäytyi sarjasta. Ennakkosuosikkeina kauteen lähtivät Tornion Palloveikot, Oulun Luistinseura ja Helsingin IFK. Ennakkosuosikit muodostivat myös runkosarjan kärkikolmikon. OLS ja ToPV selvittivät tiensä myös välieriin, mutta HIFK:n tie kuitenkin katkesi puolivälierissä Porin Narukerää vastaan. Neljäs välieräjoukkue oli Warkauden Pallo -35, joka pudotti välierissä vahvassa nousussa olevan Mikkelin Kampparit. Välierissä OLS ja ToPV eivät kuitenkaan antaneet yllättää itseään, vaan etenivät Helsingin Oulunkylän tekojääradalla pelattuun SM-finaaliin.


title: Bandyliigakausi 2007–2008

text: Loppuottelu oli yksi kaikkien aikojen jännittävimmistä. OLS aloitti vahvasti ja johti ottelua ensimmäisen erän jälkeen, toisella jaksolla ToPV nousi kuitenkin tasoihin ja ottelu venyi jatkoajalle. ToPV siirtyi jatkoajalla jo kahden maalin johtoon, mutta OLS nousi tasoihin puoli minuuttia ennen jatkoajan päättymistä. Näin ensimmäistä kertaa jääpallon SM-finaalien aikana mestaruuden ratkaisemiseen tarvittiin rangaistuslyöntikilpailu. OLS voitti rangaistuskilpailun ja voittolukemat olivat lopulta 9-6. ToPV sai hopeaa neljän perättäisen mestaruuden jälkeen. Näin historian pisin mestaruusputki on edelleen Oulun Palloseuran viisi perättäistä mestaruutta 1960-luvulla.


title: Bandyliigakausi 2007–2008

text: Puolivälierät pelattiin kaksoisotteluissa, ensimmäinen ottelu käytiin heikommin sijoittuneen ja toinen ottelu paremmin sijoittuneen kotikentällä. Paremmuuden ratkaisi kahden ottelun yhteispisteet.


title: Bandyliigakausi 2007–2008

text: Välierät pelattiin paras kolmesta menetelmällä aloittaen paremmin sijoittuneen kotikentällä.


title: Bandyliigakausi 2007–2008

text:
pelattiin 14. maaliskuuta Varkaudessa.
Loppuottelu pelattiin 15. maaliskuuta Helsingissä jääpallon SM-kilpailujen 100-vuotisjuhlan kunniaksi.


title: Bandyliigakausi 2007–2008

text: OLS: Joni Tero, Marko Kilpeläinen, Ari Af Hällström, Pekka Paasovaara, Tuomas Ylinampa, Matti Parkkinen, Antti Pesonen, Timo Arjanko, Jarmo Mällinen, Ville-Veikko Angeria, Janne Parpala, Petri Paasovaara, Pertti Virtanen, Matti Immonen, Markus Kumpuoja, Arto Loukkola, Pasi Keränen, Vesa Leino, Sami Harjuoja, Ilari Moisala, Hannu Kauttio, Samuli Niskanen.


title: Bandyliigakausi 2007–2008

text: Pistepörssin voitti OLS:n Samuli Niskanen 78 pisteellään.


title: Duster Bennett

text: Anthony "Duster" Bennett (23. syyskuuta 1946 – 26. maaliskuuta 1976) oli brittiläinen blues-laulaja ja muusikko. Hänen soittimensa olivat huuliharppu ja kitara.


title: Duster Bennett

text: Vuonna 1967 hän sai ensimmäisten joukossa kiinnityksen Blue Horizon -levymerkille, jonka Mike Vernon perusti brittiläisen blues-aallon myötä.


title: Duster Bennett

text: Bennett vaikutti Lontoossa ja sen ympäristössä, ja vuonna 1968 hyvän vastaanoton saaneella esikoisalbumillaan "Smiling Like I'm Happy" hän esiintyi lähinnä yhden miehen orkesterina soittaen bassorumpua, huuliharppua ja vuosimallia 1952 olevaa Gibson Les Paul Gold Top -kitaraa, jonka hän oli saanut Peter Greeniltä. Albumilla oli kuitenkin mukana myös Bennettin tyttöystävä Stella Sutton ja alkuperäinen Fleetwood Mac kolmella raidalla. Bennett oli suosittu paikallisissa blues-klubeissa aina vuonna 1976 tapahtuneeseen tapaturmaiseen kuolemaansa saakka. Hänen soitto- ja levytyskumppaneitaan olivat muun muassa Top Topham, John McVie, Mick Fleetwood, Jeremy Spencer, Alexis Korner, Pete Wingfield, Peter Frampton, Nicky Hopkins, John Mayall, Chicken Shack, Champion Jack Dupree, B.B. King, The Yardbirds ja Memphis Slim.